Montgomeri: „2G pravilo uvesti svuda gde je moguće“ - Radio Forum - Programm - COSMO - Radio - WDR\nU borbi protiv četvrtog talasa pandemije korona virusa, predsednik Svetskog udruženje lekara Frank Ulrih Montgomeri zahteva da se 2G pravilo uvede svuda gde je to moguće.\nPredsednik Svetskog udruženje lekara Frank Ulrih Montgomeri (Frank Ulrich Montgomery) zahteva strožije mere kako bi se zaustavio rast broja novozaraženih. „Da bi se zaustavio četvrti talas, pre nego što situacija postane dramatična, u čitavoj zemlji, gde god je to moguće, trebalo bi uvesti 2G pravilo“, kazao je Montomeri u intervjuu za medijsku grupu Funke. Za razliku od pravila 3G (geimpft, genesen, getestet) – vakcinisan, prelažao virus i testiran, 2G se odnosi na one koji su vakcinisani ili su prelažali virus.\nU borbi protiv četvrtog talasa pandemije korona virusa\n01:58 Min.. Verfügbar bis 09.09.2022.\n2G kao podsticaj za vakcinaciju\nTamo gde nije moguće nevakcinisane isključiti, kao što je slučaj u javnom prevozu, morala bi da važe barem stroža 3G pravila, smatra predsednik Svetskog udruženje lekara. „Oni koji nisu vakcinisani morali bi da imaju aktuelni PCR test. Običan brzi test više ne bi smelo da bude dovoljan“, smatra Montgomeri. Prema njegovom mišljenju, takvo prošireno 2G pravilo moglo bi da bude podsticaj za vakcinaciju.\nViler: „Četvrti talas bi mogao da bude žestok“\nU Nemačkoj je u poslednja 24 časa registrovano više od 15.300 novozaraženih korona virusom. Sedmodnevna incidencija trenutno iznosi 83,5. Prema rečima saveznog ministra zdravlja Jensa Špana (Jens Spahn) i šefa Robert Koh instituta, Lotara Vilera (Lothar Wieler) trenutno su na odeljenjima intenzivne nege prvenstveno ljudi koji nisu vakcinisani protiv Kovida-19.\nMinistar Špan kaže da se broj vakcinisanih veoma sporo povećava. U Nemačkoj trenutno 61,7 odsto ljudi ima potpunu zaštitu, dok je 66,2 odsto građana primilo najmanje jednu vakcinu. To još uvek nije dovoljno da bi se suzbila pandemija, napisao je na Tviteru Špan. Prema oceni šefa Robert Koh instituta, Lotara Vilera, ukoliko ne bude više vakcinacije, četvrti korona talas bi tokom jeseni mogao da bude veoma žestok. „Svaka pojedinačna odluka o vakcinisanju utiče na to koliko ćemo svi zajedno bezbedno proći kroz jesen i zimu“, istakao je Viler.\nCela Hrvatska u crvenom\nI u zemljama regije kampanja vakcinacije veoma slabo napreduje, a broj novozaraženih i umrlih se povećava. Već nekoliko sedmica zaredom stanje u Hrvatskoj se na karti Evropskog centra za prevenciju i kontrolu bolesti (ECDC) menja nagore, a na novoj danas objavljenoj karti raširenosti korona virusa cela Hrvatska se zacrvenela. Prema oceni hrvatskog ministra zdravlja Vilija Beroša to je rezultat i nevakcinisanja i nepridržavanja epidemioloških mera.\nStand: 09.09.2021, 18:14


Spajajući vekove… DAH Teatar proslavlja tri decenije od 23. do 27. juna na više lokacija u Beogradu | Headliner\nHome»Kultura»Spajajući vekove… DAH Teatar proslavlja tri decenije od 23. do 27. juna na više lokacija u Beogradu\nHeadliner.rs / 12/05/2021 /\t0\t/\t29\nŽene DADE/ Photo: Promo (DAH Teatar)\nOd 23. do 27. juna DAH Teatar će proslavljati svoj trideseti rođendan manifestacijom pod nazivom “Spajajući vekove“.\nRegistrovano kao Udruženje građana, DAH je svojim delovanjem prepoznato kao profesionalno, savremeno pozorište, odnosno umetnički kolektiv koji koristeći tehnike savremenog teatra stvara angažovanu umetnost sa namerom da utiče na pozitivan razvoj društva.\nRad ovog teatra temelji se na divajzing (devising) pozorišnoj formi (metodologiji), a predstave i projekti su rezultat dugotrajnog procesa. Polazeći od teme, radeći na raskrsnici između pozorišta, plesa i vizuelne umetnosti stvaraju predstave sa vizijom o kreiranju nenasilnog i tolerantnog društva.\nPhoto: Promo (DAH Teatar)\nTrideset godina ovog teatra protiču od poslednje dekade XX veka do početka treće dekade XXI veka, tokom kojih je svojim kreativnim delovanjem pravio spone između umetnika i publike iz celog sveta, između ljudi različitih nacionalnosti, profesionalnih, političkih, rasnih, polnih i svih drugih opredeljenja, između generacija i umetničkih pravaca.\nU okviru programa “Spajajući vekove“ DAH Teatar će prikazati sve predstave koje trenutno ima na repertoaru, a ekskluzivno će prikazati poslednju produkciju Odin teatra, njihovih bliskih saradnika ovih trideset godina, organizovaće susrete, razgovore, performativna predavanja i koncerte.\nZagonetka revolucije/ Photo: Tanja Drobnjak (promo, DAH Teatar)\nDogađaj počinje 23. juna u Dorćol placu, koncertom mlade romske hip-hop grupe Preety Loud posle koga sledi performativni razgovor između članica DAH Teatra, koje će postavljati neočekivana pitanja jedne drugima o životu u “jednom D(d)ahu“.\nPrvo veče se završava događajem u kome će VJ i DJ koristiti fragmente muzike i videe iz predstava ovog teatra.\nTokom sledeća četiri dana biće igrane predstave: “Žene DADE“ (pozorišna instalacija/perfromans koja se igra za muzejske prostore, a bavi se umetnicama Dadaizma i položajem žena u umetnosti), “Za tvoje dobro“ (koja se bavi dečijim pravima), performans “Zemlja“ (koji pravi paralelu između presađivanja biljaka i “presađivanja“ ljudi tj. pitanjem savremenih migracija) i “Zagonetka revolucije“ (koja se bavi smislom revolucije i građanskog angažovanja).\nZa tvoje dobro/ Photo: Đorđe Tomić (promo, DAH Teatar)\nPoslednjeg dana festivala, 27. juna, gostuje predstava Odin Teatra “Cveće za Torgera“ u režiji i izvođenju Roberte Kareri (Roberta Carreri), životne i pozorišne partnerke čuvenog glumca Torgera, jednog od osnivača Odin teatra (premino 27. juna 2010, u 63 godini).\nPredstava je omaž njemu, o smislu posle gubitka drage osobe, koji ima dve dimenzije: tugu i zahvalnost.\nPozvani stručnjaci, umetnici i teoretičari će govoriti o avangardnim umetničkim pokretima kao što je “Zenitizam“ koji ove godine obeležava 100 godina od nastajanja, a bavio se slavljenjem nove umetnosti i novog čoveka.\nRazmatraće se smisao života u umetnosti, važnost verovanja u umetničku viziju koja je u vezi sa građanskim angažovanjem kao i razlozima za trajanje umetničkih pokreta i kolektiva.\n“Spajajući vekove“ će kroz slavljenje trajanja jednog umetničkog kolektiva – pozorišne trupe slaviti smisao i neophodnost umetnosti i pozorišta kao načina otpora besmislu i destrukciji.\nCveće za Torgera /Flowers for Torgeir(/ Photo: Promo (DAH Teatar)\nTags:30 godinaDAH TeatarproslavaSpajajući vekove\nPrvi bubnjar Offspringa napustio bend da bi postao - ginekolog...\nDžejms Bond u Srbiji... Danijel Krejg na jesen stiže u Beograd i za to ima najmanje 001 odličan razlog


Najavljen protest građana Zrenjanina zbog stanja u gradu\nNekoliko zrenjaninskih udruženja građana i sindikata najavilo je danas da će u petak, 23. oktobra organizovati protestnu šetnju centrom tog grada kako bi izrazili nezadovoljstvo zbog nerešavanja problema pijaće vode i sumnjivih privatizacija u Zrenjaninu.\nKako su organizatori protesta naveli u saopštenju, danas ističe rok za rešavanje problema pijaće vode koji je odredila lokalna samouprava prilikom potpisivanja ugovora sa italijanskom kompanijom, zaduženom da Zrenjanincima isporuči prečišćenu i ispravnu vodu.\nPrema njihovim navodima, iako je pre nepunih šest meseci, više od 1.000 građana Zrenjanina izašlo u protestnu šetnju kako bi upozorili nadležne na neodrživost stanja u tom gradu, nikakve reakcije nije bilo ni od predstavnika lokalne samouprave niti od Vlade Srbije.\n“Zid ćutanja je bio potpun. Hiljadu ljudi od 30. aprila im očigledno nije bila dovoljno velika opomena i zato će nas ovog puta biti još više. Hoćemo da srušimo taj postavljeni zid tišine i svesnog ignorisanja građanske volje i potreba”, piše u saopštenju.\nOrganizatori su najavili da će pored zahteva za rešavanjem problema pijaće vode, na protestu zatražiti da se preispitaju sumnjive privatizacije u Zrenjaninu kao i da se postupi po pravosnažnim rešenjima za zarade više od 4.600 bivših radnika propalih zrenjaninskih preduzeća.\nProtest “Za Zrenjanin bez siromaštva, korupcije, politikanstva, nezaposlenosti i nasilja” organizuju Panonska aktivistička organizacija “Paor”, Nezavisni sindikat javnih službi Srbije, Nezavisno udruženje nezaposlenih Vojvodine, Građanska inicijativa “Život za Zrenjanin”, Nezavisni sindikat prosvetnih radnika Vojvodine i Nezavisno udruženje penzionera javnih službi Srbije.


Dodeljena pomoć socijalno ugroženim porodicama izbeglica i interno raseljenih lica - Beogradski Portal\nGradska opština Savski venac u saradnji sa Komesarijatom za izbeglice i migracije Republike Srbije danas je uručila pomoć socijalno ugroženim porodicama izbeglica i interno raseljenih lica sa prebivalištem/boravištem na teritoriji Savskog venac.\nIspred Opštine pomoć su socijalno ugroženim porodicama uručili zamenik predsednika opštine Uroš Tripković i zamenik načelnice opštinske uprave Vladimir Jovanović.\nPrilikom raspodele, u ime Gradske opštine Savski venac prisutnim korisnicima se obratio zamenik predsednika Uroš Tripković koji je istakao da je Opština vodila računa da porodice naših sugrađana-izbeglih i interno raseljenih lica, pomoć dobiju odmah po sprovedenom konkursu, već tokom Novogodišnjih i Božićnih praznika kada im je ona svakako i potrebna. Ovo je jedna od stalnih aktivnosti koju sprovodimo radi pružanja podrške najugroženijim porodicama izbeglica i interno raseljenih lica sa Kosova i Metohije na teritoriji opštine.\nKomesarijat za izbeglice i migracije i Gradska opština Savski venac uspešno sarađuju dugi niz godina kako bi se izbeglicama i interno raseljenim licima omogućio kvalitetniji i bolji život koji zaslužuju svi sugrađani.


Vranje: Novi rok za preduzeće „Banković“ 26. septembar - Gradjevinarstvo.rs\nVranje: Novi rok za preduzeće „Banković“ 26. septembar\n16.07.2014. | Danas\nRazmatrajući izveštaj o dosadašnjim građevinskim radovima na obnovi pozorišta „Bora Stanković“ u Vranju, donet je zaključak o formiranju stručne komisije koja će sačiniti aneks ugovora između grada Vranja i preduzeća „Banković“ iz Crne Trave o produženju roka za završetak radova. Izvođaču radova dat je rok da do 26. septembra završi prvu fazu radova koja je počela u drugoj polovini januara ove godine. Komisija treba da Odboru za obnovu pozorišta predloženu izmenu ugovora dostavi do 18. jula, kada će i biti ozvaničen novi datum za završetak prve faze koja će koštati oko 35 miliona dinara.\nObrazlažući razloge kašnjenja i zahtev za produžetak roka za završetak prve faze radova iz preduzeća „Banković“ naveli su „loše vremenske uslove, te čak 77 kišnih dana (pozivajući se na zvanične podatke Meteorološke stanice u Vranju), kao i nedostatke u projektnoj dokumentaciji koji su uzrokovani specifičnošću same zgrade pozorišta, te oštećenja koja nisu bila uočena prilikom izrade projekta obnove“.\nKao jedan od razloga izvođač radova naveo je i nerešene imovinsko-pravne odnose na relaciji Hotel „Vranje“ – zgrada pozorišta, kao i nemogućnost korišćenja građevinskog krana zbog nisko postavljenih vazdušnih vodova za električnu energiju.\n- Raskid ugovora sa preduzećem „Banković“ podrazumevao bi ponovnu proceduru raspisivanja konkursa za javne nabavke, što bi dodatno produžilo dinamiku za završetak radova u prvoj fazi obnove pozorišta – pojasnio je predsednik Odbora za obnovu i gradonačelnik Vranja Zoran Antić.\nTek nakon završetka prve faze obnove zgrade pozorišta koja je sazidana 1892. godine mogu se očekivati dalji koraci, uključujući i izradu kompletnih instalacija, preuređenje scenskog prostora kao i uređenje pozorišnog kluba koji će se nalaziti u dubokom prizemlju zgrade ispod same sale teatra. Gradskoj službi za javne nabavke naloženo je da započne proceduru pripreme dokumentacije za raspisivanje tendera, za drugu fazu radova.\nZgrada pozorišta u Vranju izgorela je u podmetnutom požaru u noćnom klubu „Paladijum“ 2. jula 2012. godine u ranim jutarnjim satima, kada je vatra zahvatila pozorišni klub, salu i scenu koja je uprkos brzoj intervenciji vatrogasaca u potpunosti uništila objekat, ali i deo scenografije i kostima. Od tada glumci ovog teatra koriste alternativne prostore za izvođenje predstava na sceni Omladinskog kulturnog centra i Doma Vojske u Vranju, koji su ipak neadekvatni za zahtevnija pozorišna ostvarenja.


Slobodan Vasković - Sa druge strane...: Pavlović banka - Spasavanje “Titanika” i dalje u toku\n“Pavlović banka” i dalje je na ivici ambisa, iako su iz te institucije 17. jula ove godine objavili da je “Pavlović International banka uspješno okončala XVII emisiju običnih akcija čime je povećala svoju kapitalnu adekvatnost”.\n„Za one koji to žele prihvatiti, poruka je jasna a to je da je ova dokapitalizacija zapravo investicija od šireg društvenog značaja. Banka je u cjelosti pokrila prošlogodišnji gubitak i imala preostali osnovni kapital iznad zakonom propisanog cenzusa kao i obezbijeđene sve parametre poslovanja u skladu sa zakonom regulativom”, navedeno je tada iz Banke, iako nije rečeno sa kolikim sredstvima je Banka dokapitalizovana.\nBudući da je Banka 2016. godinu završila sa cca 17 miliona gubitka i sa potpuno “pojedenim” kapitalom, to znači da je bilo potrebno najmanje 32 miliona KM ulaganja. (Da bi Banka funkcionisala, minimum je da posjeduje 15 miliona KM kapitala).\nProblem zbog kojeg je Banka ponovo u agoniji leži u činjenici da povezana lica, preko kojih je izvlačen novac putem kredita, ne izvršavaju svoje obaveze.\nVećina “povezanih lica” su firme Slobodana Pavlovića, vlasnika “Pavlović banke”, koji je izvršio niz poslovnih prevara: Banka je davala kredite njegovim firmama, koje su za taj novac kupovala akcije Banke.\nPoznat sistem, koji je “pukao”, jer Pavlovićeve firme su u dubiozi i nemaju načina da vrate kredite, tako da su akcije Banke bezvrijedne.\nAgencija za bankarstvo RS je u ogromnom problemu, jer već predugo toleriše nelikvidnost “Pavlović banke”. Ima i razmišljanja da se Banka oduzme Pavloviću i pokuša tako spasti.\nPavlović ne pristaje na takav akt, a pokušao je da proda Banku; Zainteresovani su bili “MF banka” i “Komercijalna banka”, ali kada im je Pavlović saopštio da traži 30-50 miliona KM, njihova zainteresovanost je nestala, jer, realno, pomenuta Banka ne vrijedi ni centa.\nNajnovije “optimitične vijesti” govore da će firma “Nešković" kupiti Pavlovićev aqua city, od čega će Pavlović dokapitalizovati Banku, ali i tu je, po svemu sudeći, riječ o “predugom štapu”.\nPavlović banka je i dalje pod istragom Tužilaštva BiH koje sumnjiči Milorada Dodika i Slobodana Pavlovića da su preko ove institucije izvršili pranje para u visini od 1,5 miliona KM. Riječ je o već “legendarnoj” kupovini vile na Dedinju, koja je u Dodikovom vlasništvu.\nPavlović International Bank ad Bijeljina završila je 2016. godinu sa gubitkom od 17.209.430 KM.\nSvi pokazatelji, kako sam to ranije objavio, ukazuju da su jedino spremni za gašenja:\nPad je preočit.\nDa ne bude zabune, Pavlović banka dosad nije zatvorena, jer je Dodik naredio da se to ne desi. I niko iz Agencije nema hrabrosti da povuče taj potez - oduzme dozvolu za rad Banci.


KAKO SE ZAŠTITITI OD PREVARE OSIGURAVAJUĆE KUĆE: Poplava neće u polise\nPoplava neće u polise\nČUČKOVIĆ: NE IGRAJTE SE SUDBINAMA LjUDI\nPredsednik opštine Obrenovac Miroslav Čučkovć apelovao je juče na osiguravajuća društva da se ne „igraju rečima“, već da isplate premije građanima koji su osigurali lokale i stambene objekte od poplava. - Apelujem na osiguravajuća društva da barem oni imaju razumevanja i da nemamo igru reči koja u suštini predstvalja igru sudbinama ljudi - rekao je Čučković. - Ako je neko osigurao poslovni ili stambeni prostor od poplave, da se ne igramo igre reči da li je bujična poplava ili je poplava od podzemnih voda ili je poplava od instalacija u toaletu... sve te vode su bile od poplava.\nVisina iznosa koji se isplaćuje vlasnicima „Mozaik polise“ u „Viner štediše“ društvu, određuje se na osnovu nivoa koji je dostigla voda u objektu i na osnovu spratnosti objekta.\n- Ako je reč o stanu ili prizemnoj kući koja je poplavljena do nivoa od pet santimetara, isplaćuje se do 50 odsto od visine osigurane sume. Ako je visina vode prelazila pet santimetara, onda se isplaćuje do 100 odsto osigurane sume - navode u ovom društvu. - Ako je u pitanju kuća sa više nivoa, a poplavljen je samo prvi nivo do pet santimetara visine, isplaćuje se do 40 odsto osigurane sume. Ako je, pak, nivo vode na prvom nivou prešao pet santimetara, isplaćuje se do 70 odsto osigurane sume. Čitava osigurana suma isplaćuje se u slučaju da je poplavljen i gornji nivo.


Adler AD2905 aparat za brijanje cena, cene Srbija, prodaja Beograd Novi Sad Niš\nEPonuda > Kućni & Kuhinjski aparati > Kućni aparati > Aparati za brijanje > Adler Aparati za brijanje\nAdler AD2905 aparat za brijanje cene\nAdler AD 2905 Napajanje Na struju i baterije, Vodootpornost Da, Sa trimerom Da... specifikacija\nAdler AD2923 aparat za brijanje\nEPonuda nije internet prodavnica već Vam omogućava da brzo i lako nađete Adler AD2905 aparat za brijanje po najjeftinijoj ceni. Naš cilj je da kupci budu što bolje informisani o ponudi Adler aparat za brijanje AD2905 na tržištu Srbije. Vrlo lako nalazite željeni proizvod za kategoriju Aparati za brijanje cene, ne morate da lutate od sajta do sajta za Adler Aparati za brijanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Adler AD2905 aparat za brijanje sa PRODAVCEM. EPonuda ne može da garantuje potpunu tačnost specifikacije i slika za Adler AD2905 aparat za brijanje. Pre kupovine, podatke za Adler aparat za brijanje AD2905 proverite na sajtu PROIZVOĐAČA.\nAdler AD2923Adler AD2910


Dejan Stojanović Keka, Aleksandar Sekulić Seka, Alen Memović Mali, Goran Nešić Ciga, Milan Karanović i Aleksandar Nešić Aki\nBrazilska policija, budući da akcija još traje, nije saopštila imena osumnjičenih, a srpskoj policiji za sada je dostavljen spisak desetak uhapšenih, među kojima su osim Nešića i Stojanovića, Milan Karanović (39), Alen Memović (37) i Aleksandar Sekulić (39). Imena ostalih uhapšenih biće poznata nakon završetka akcije, koju je brazilska policija pokrenula pre dve godine.\n- Uhapšeni Nešić je glavni srpski narko-bos u poslednjih nekoliko godina u Brazilu, u kome je živeo pod lažnim identitetom, sa dokumentima na srpsko ime Ilija. On je taj koji je na vezi držao tamošnje narko-kartele, kod njih obezbeđivao kokain, kojim je zatim snabdevao sve srpske i crnogorske klanove, koji su drogu dalje krijumčarili u Evropu. Bio je glavni saradnik Darka Šarića, iznad njega po rangu, narko-vezama i uticaju. Osim sa Šarićem, Nešić je sarađivao sa vođama ostalih grupa sa naših prostora, posebno sa klanom “Amerika” čiji je vođa Mileta Miljanić na osnovu te veze organizovao krijumčarenje velikih količina kokaina u Evropu, zbog čega je pre nekoliko meseci uhapšen u Italiji - kaže za “Blic” izvor upoznat sa akcijom u Brazilu, u kojoj su razmenom podataka učestvovali srpska Bezbednosno-informativna agencija, Tužilaštvo za organizovani kriminal i MUP.\nNešić, čije ime nije poznato u domaćoj javnosti jer se odavno iselio iz Srbije, prema saopštenju BIA koja je potvrdila njegovo hapšenje, dobro je poznat bezbednosnim službama.\nKako “Blic” saznaje, za Nešićem su naše vlasti raspisale međunarodnu poternicu zbog presude kojom je osuđen na osam godina zatvora po optužbi da je 2001. godine organizovao šverc 24,5 kilograma heroina iz Bugarske namenjen tržištu Srbije, Holandije i Švajcarske. I tada je bio pod istragom Službe državne bezbednosti, koja je uhapsila njegove saradnike Aleksandra Marinkova, zvanog Minge, i Predraga Georgijeva, koji su automobilom prošvercovali heroin, dok je Nešić uspeo bekstvom da izbegne hapšenje. Kako je tada utvrđeno, on je heroin nabavljao u Turskoj preko kuma Nasera Rahbara Asl, rođenog u gradu Kon u Iranu, a nastanjenog u Beogradu.\nNešić je posle ove akcije pobegao iz Srbije, a sud u Pirotu, u odsustvu ga je osudio na osam godina zatvora.\nPobegao je u Južnu Ameriku, gde je uspeo da zauzme jednu od vodećih funkcija u narko-hijerarhiji. Banda koju je osnovao, prema saopštenju brazilske policije, delovala je u saveznim brazilskim državama Sao Paolo i Espirito Santo, Parana, Amazonas, Para i Rondonija, kao i brazilskom delu Amazonije. Uhapšenima je posle hapšenje blokirano raspolaganje nad 31 objektom, 15 luksuznih vozila i tri broda.\nZa razliku od Nešića, domaćoj javnosti daleko je poznatiji drugi uhapšeni Dejan Stojanović Keka, za kojim je raspisana međunarodna poternica na osnovu koje će srpske vlasti tražiti njegovo izručenje. Iako je dovođen u vezu sa brojnim krivičnim delima, spominjan u vezi nekoliko ubistava, i planiranih atentata, za Stojanovićem je poternica raspisana samo zbog teške krađe.\nU srpskoj javnosti Keka je poslednjih godina spominjan uz svaku aferu čija je pozadina organizovani kriminal: prodaja fudbalera na kojima je zaradio milione evra, finansiranje nereda navijača u Đenovi, planiranje atentata na direktora policije Milorada Veljovića, bivšeg ministra Dragana Jočića i Mlađana Dinkića, u vreme kada se nalazio na čelu ministra finansija.\nKeka je iz Srbije pobegao 2006. nakon ubistva, za koje je dovođen u vezu, Gorana Mijatovita Mite, predsednika FK Bežanija, i akcije u kojoj je u Beču i Beogradu uhapšeno nekoliko članova njegove mafijaške grupe.\nDačić: Nešić je dobavljao kokain i Šarićevoj grupi\nMinistar unutrašnjih poslova Srbije Ivica Dačić izjavio je danas da je Goran Nešić važio za glavnog distributera narkotika prema drugim kriminalnim grupa, što znači da je radio i za "Šarićevu grupu" u smislu pribavljanja kokaina.\nDačić je rekao da o hapšenju ove grupe nema novih informacija, dodavši da je svim uhapšenima brazilska policija odredila jednomesečni pritvor. On je rekao da je akcija "Niva" rezultat međunarodne saradnje koju su pokrenuli još 2008. pripadnici srpske policije, u saradnji sa američkom i britanskom agencijom za borbu protiv narkotika.\nOd 2008. bilo je i drugih akcija u okviru borbe protiv šverca kokaina, a u februaru prošle godine zaplenjeno je oko 550 kilograma kokaina za koji se sumnja da je pripadao Nešiću.\nDačić je dodao da je među uhapšenima u Brazilu verovatno i vođa novobeogradskog klana Dejan Stojanović Keka, čiji se indentitet još utvrđuje.\nU Bezbednosno-informativnoj agenciji (BIA) je potvrđeno da je Nešić vođa narko-klana čiji su članovi uhapšeni u Brazilu, ali šef kabineta direktora BIA Jovan Stojić kaže da je teško suditi o tome ko je kome nadređen jer, po potrebi, sve kriminalne grupe usko sarađuju.\n"Prema podacima kojima mi raspolažemo, Goran Nešić je tu bio, uslovno rečeno, u toj hijerarhiji iznad Stojanovića, odnosno bio vođa tog klana, međutim i Stojanović ima svoj klan koji je dovoljno velik. Oni sarađuju kada je to nužno, u cilju ostvarenja tog protivpravnog profita, inače svi imaju svoje organizovane klanove, tako da su oni na njihovom čelu", rekao je Stojić, dodajući da je Nešić veoma opasan kriminalac.\nSve komšije znaju, ali ćute u strahu


Češka vlada će razmotriti sertifikate o vakcinaciji koje izdaje Srbija - Sputnjik Srbija\n07:39 13 Maj 2021\nČeška vlada će razmotriti sertifikate o vakcinaciji koje izdaje Srbija\n13:49 06.04.2021 (osveženo 13:52 06.04.2021) Preuzmite kraći link\nMnogi Česi dolaze u Srbiju radi vakcinacije protiv virusa korona, zbog čega će Vlada republika razmotriti šta da radi sa tim sertifikatima.\nPrema rečima češkog šefa diplomatije Tomaša Petržička, Vlada će razmotriti pristup Prag sertifikatima o vakcinaciji iz Srbije, posebno u situaciji kada mnogo Česi dolaze kod nas radi vakcinacije ruskom vakcinom „Sputnjih Ve“ (Sputnik V) ili kineskom „Sinofarm“, a ove dve vakcine nije odobrila Evropska agencija za lekove.\n„Obavezno ćemo razgovarati o tome. Želeo bih da čujem od ministra zdravlja (Jana) Blatnog kako postupiti u ovom slučaju i šta da radimo sa srpskim sertifikatima“, rekao je ministar u intervjuu češkom portalu "Seznam zprávy".\nPodsetimo, prošlog meseca je predsednik Češke Miloš Zeman izjavio da je uputio pismo predsedniku Rusije Vladimiru Putinu u kojem je molio da se njegovoj zemlji isporuči vakcina „Sputnjik Ve“. Međutim, zamenik premijera i ministar policije Češke Jan Hamaček rekao je da smatra necelishodnim korišćenje ruske vakcine u toj zemlji.


Kim naredio punu borbenu gotovost vojske, Trump mu odgovorio\nSjeverna Koreja je juče ispalila dva projektila kratkog dometa i tokom vikenda je ispalila niz raketa\nSjevernokorejski lider Kim Jong Un naredio je da vojska stupi u punu borbenu gotovost, javili su danas lokalni mediji.\n“Lider Kim je naglasio potrebu da se dodatno pojačaju sposobnosti odbrambenih jedinica u isturenim dijelovima i na zapadu države radi sprovođenja borbenih zadataka i održanja pune borbene gotovosti zbog odgovora na svaku situaciju”, javila je sjevernokorejska agencija KCNA.\nPrema navodima agencije, Kim je istakao da su “mir i bezbjednost države jedino garantovani snažnom fizičkom snagom kojom se može braniti suverenitet”.\nJužna Koreja smatra da se radi o očiglednom protestu Pjongjanga zbog neuspjelog samita američkog predsjednika Donalda Trumpa i sjevernokorejskog lidera Kim Jong Una u Vijetnamu u februaru.\nTrump: Niko nije sretan “zbog lansiranja raketa”\nAmerički predsjednik Donald Trump kazao je da ‘niko nije sretan’ jer je Sjeverna Koreja podigla napetost u vezi budućih pregovora o upotrebi nuklearnog oružja, nakon što je ispalila dva projektila kratkog dometa.\nOd tada je Kim optužio Washington da djeluje u ‘lošoj namjeri i dao mu mogućnost izmjene pristupa do kraja godine’.


Nemačke vlasti zatražile od automobilske industrije da pomogne u proizvodnji medicinske opreme - Auto Republika\nNemačka vlada je zatražila od domaćih proizvođača automobila da razmotre mogućnosti prozvodnje medicinske opreme, posebno stvari kao što su medicinske maske i respiratori.\nMolba je deo širih napora vlasti da se industrijski i proizvodni kapaciteti iskoriste za efikasniju borbu s koronavirusom, te da se izbegnu „uska grla“ u snabevanju ključnim medicinskim komponentama, izjavili su neimenovani izvori, koji su želeli da ostanu anonimni, jer ovi pregovori nisu javni.\n„Odluka je na kompanijama. One moraju same da donesu odluke“, rekao je porparol ministarstva ekonomije.\nVW je u petak saopštio da je oformio radne grupe da bi uvideo na koji način može da iskoristi 3D štampače u proizvodnji respiratora. Dok je medicinska oprema nova oblast za kompaniju, ona bi mogla da započne proizvodnju čim dobije neophodne informacije, rekao je glasnogovornik Volkswagena.\nNemački gigant ima više od 125 industrijskih 3D štampača, koji su do sada uglavnom bili korišćeni za proizvodnju komponenti automobilskih prototipova.\nŠef VW-a, Herbert Dis, u subotu je izjavio da je kompanija započela širenje proizvodnih kapaciteta za medicinske maske u Kini, kao i da daje podršku nemačkim vlastima s instrumentima za merenje temperature, maskama, sredstvima za dezinfekciju i opremom za dijagnozu.\nDaimler je takođe primio poruku vlasti i trenutno razmatra opcije. Uz VW, kompanija iz Štutgarta se složila da donira više od 300.000 zaštitnih maski iz postojećih zaliha zdravstvenim organizacijama.\nPolitički lideri u SAD i Evropi su intenzivirali razgovore u vezi s angažovanjem privatnih kompanija širom industrije u borbi protiv koronavirusa, jer je broj zaraženih i preminulih sve veći. U nekim bolnicama u Španiji, doktori i sestre su navlačili kese za smeće na ruke da bi se zaštitili od zaraze.\nU Velikoj Britaniji, inženjerski konzorcijum, koji uključuje McLaren i Nissan, razvio je prototip respiratora za hitne slučajeve, koji bi do kraja nedelje mogao da bude odobren za upotrebu.\nKao što smo već izvestili, Fiat i Ferrari su u pregovorima sa Siare Engineeringom, najvećim proizvođačem respiratora u Italiji.\nGeneral Motors sarađuje s kompanijom Ventec Life Systems, da bi ovom proizvođaču medicinske opreme omogućio dodatnu logistiku i ekspertizu u proizvodnji više respiratora. GM je saopštio da bi mogao da iskoristi višak fabričkog prostora za proizvodnju respiratora.\nŠef Tesle, Ilon Mask, koji je inicijalno umanjivao rizik po zdravlje koji predstavlja širenje koronavirusa, u subotu je postavio „tvit“ u kojem kaže da je razgovarao s firmom Medtronic vezano za proizvodnju opreme koja život znači.\ntags: coronavirus COVID-19 medicinska oprema nemačka respiratori virus korona\nprevious FCA će proizvoditi zaštitne maske u jednoj od fabrika u Aziji\nnext Engleska: Postignute neke nestvarne cene na aukciji automobila održanoj tokom pandemije


Sportske.net - Zvezda je prošle zime dovela ključnog igrača u pohodu na Ligu šampiona, ko bi to sada mogao da bude?\nZvezda je prošle zime dovela ključnog igrača u pohodu na Ligu šampiona, ko bi to sada mogao da bude?\nMogu li se porediti ta dva prelazna roka?\nProšle godine u ovo vreme, Crvena zvezda se pripremala za svoje evropsko proleće u Ligi Evrope i dvomeč sa CSKA, posle odlične jeseni pod vođstvom trenera Vladana Milojevića.\nKao i ove zime, crveno-beli su u Superligi imali veliku presdnost u odnosu na najvećeg rivala, uz velike šanse za osvajanje titule prvaka, što su na kraju i uspeli.\nS obzirom da su kasnije tokom leta uspeli da ostvare istorijski plasman u Ligu šampiona, zanimljivo je napraviti poređenje svega što je urađeno prošle zime u prelaznom roku, u odnosu na ono što se sada dešava u vezi sa transferima igrača, jer se često i sa Marakane moglo čuti, kako prošle, tako i ove godine, kako se na zimu pravi tim za Ligu šampiona.\n''Mi smo igračima preneli da odlazaka na leto neće biti, ko odlazi otići će na zimu'', rekao je, između ostalog, Zvezdan Terzić na početku aktuelnih priprema za drugi deo sezone.\nDakle, ključne stvari kada je u pitanju ekipa koja će krenuti u napad na drugi uzastopni plasman u Ligu šampiona trebalo bi da budu obavljene već ove zime.\nOno što je do sada obavljeno, to su odlasci Nenada Krstičića i Miloša Degeneka, dvojice standardnih prvotimaca, kao i angažovanje pojačanja poput štopera Nemanje Milunovića i veziste Miloša Vulića i krilnog napadača Alekse Vukanovića.\nDakle, crveno-beli su već pronašli alternative za igrače koji su otišli i za očekivati je da preostali standardni prvotimci neće menjati sredinu ove zime i da će se na njih računati i na leto, bar do kraja kvalifikacija za grupnu fazu evropskih takmičenja.\nS obzirom da je finansijska situacija u klubu sada mnogo bolja nego pre godinu dana, Zvezda će letnje kvalifikacije dočekati i dodatno pojačana i ako joj žreb bude bio naklonjen, već sada se može oceniti da su joj velike šanse za plasman u još jednu evropsku jesen u grupnoj fazi takmičenja.\nŠta se dešavalo prošle zime?\nSećate se da je na insistiranje trenera Vladana Milojevića angažovan El Fardu Ben, koji se pokazao kao pun pogodak i ključni igrač u borbi za plasman u Ligu šampiona. Uostalom, njegovim golovima je Zvezda i eliminisala Salcburg u revanšu plej-ofa kvalifikacija za Ligu šampiona.\nS druge strane, crveno-beli su tada ostali bez Boaćija i Kange, uz neuspehe u pokušajima da se produže ugovori sa Mičelom Donaldom i Damijanom Le Talekom koji su ekipu napustili na leto. Ipak, za Le Taleka je angažovana zamena i pre njegovog odlaska, bio je to Srđan Babić, koji je tokom prošlog proleća ipak bio u senci francuskog internacionalca.\nDelovalo je da crveno-beli prošle zime nisu obavili sve što su želeli, ali je sve ispravljeno na leto, kada je napravljen sjajan izbor sa Milošem Degenekom, a onda i povratkom Boaćija i posebno angažovanjem Marka Marina. Izuzev Degeneka, Boaći i Marin će i ove godine, uz pomenutog Bena, biti veliki aduti Zvezde u pohodu ka novom plasmanu u Ligi šampiona.\nJanso je da u odnosu na prošlu godinu, Zvezda ima još bolju startnu poziciju u tom pohodu i da se ona narednih meseci, možda čak i tokom zime, može samo dodatno poboljšati...


Štrajk nastavnika u Holandiji, traže veće plate\nHiljade nastavnika osnovnih škola u Holandiji održali su juče jednodnevni štrajk i protestovali u glavnom gradu Hagu, zahtevajući veće plate i bolje uslove rada.\nMnoge škole širom Holandije juče su bile zatvorene, a na protestu u Hagu okupilo se, prema procenama, više od 50.000 ljudi.\nŠtrajk je održan uprkos navodima da četiri političke stranke koje pregovaraju o novoj vladajućoj koaliciji planiraju da upumpaju u prosvetu 500 miliona evra.\nSindikalna liderka Lizbet Verhegen rekla je da je za poboljšanje plata holandskih nastavnika potrebno još 900 miliona evra.\n- Znaćemo da novac sigurno stiže kada to vidimo crno na belo u koalicionom sporazumu - dodala je Verhegen.\n"UČENICI, ŠTRAJKUJEMO ZBOG VAS" Desetine hiljada nastavnika u SAD po pljusku protestovalo zbog ugovora o radu


Podrska Srpskoj listi iz Severne Makedonije\nTanjug 8. oktobra 2021. 11:32\nSKOPLJE – Predsednik Demokratske partije Srba u Makedoniji (DPSM) Ivan Stoilković izrazio je danas podršku i poželeo uspeh Srpskoj listi na predstojećim lokalnim izborima na Kosovu i Metohiji.\n“Kao i uvek solidaran sa našim narodom na KiM, koristim priliku da poželim uspeh Srpskoj listi na predstojećim lokalnim izborima. Okupljanje oko predstavnika Srpske liste jeste preduslov da demokratska i političcka borba bude uspešna”, napisao je Stoilković na Fejsbuku.\nU postu dalje navodi da je ta borba svakako prepuna izazova i da zahteva punu mobilizaciju srpskog naroda ne samo kada su u pitanju politički protivnici iz susednog tabora, nego i “protiv podmetačina i zla koje dolazi iz našeg naroda”.\n“Draga braćo u Vama svekoliki srpski narod prepoznaje časne i čestite ljude, borce na nacionalnu stvar i zato sam skoro siguran da ćete potvrditi političku moć Srpske liste koja je izvor Vaše borbe za opstanak na Vašem i našem Kosovu i Metohiji”, zaključio je Stoliković.


U Sarajevu su danas, u okviru ublažavanja mjera poduzetih na sprečavanju širenja koronavirusa, nakon duže pauze, otvoreni mnogi ugostiteljski objekti, javlja Anadolu Agency (AA).\nSarajevo, BiH – 12. maj 2020: Nakon popuštanja mjera protiv širenja koronavirusa i otvaranja kafića Sarajlije su izašle na ulice. Međutim građani su i dalje dužni pođtovati mjre nošenja maski, rukavica te držanja distance. ( Mustafa Öztürk – Anadolu Agency )\nMnogi sugrađani iskoristili u ovu priliku za druženje u baštama kafića gdje su nastojali poštivati i preporučene mjere na sprečavanju širenja koronavirusa, među kojima su i nošenje maski.\nPodsjećamo, Federalni štab civilne zaštite danas je donio odluku o dozvoljavanju rada, odnosno pružanje usluga ugostiteljskim objektima svih kategorija i hotelima na otvorenom prostoru (bašte i terase), uz poštivanje posebnih epidemioloških mjera.\nLIFE: [life inspiracija] Matt Field: Tri stvari koje sam naučio u izolaciji\nMnogima je ovo bila prilika da večeras izađu na ulice glavnog grada Bosne i Hercegovine te se druže na otvorenom i uživaju u šoljici toplog napitka.


Jedanaest novooboljelih u Federaciji BiH\nKarantin Bjelave u Sarajevu\nU Bosni i Hercegovin (BiH), do danas u 12 sati, potvrđeno je ukupno 1 368 osoba zaraženih korona virusom, navodi se u zvaničnoj Informaciji Ministarstva civilnih poslova BiH. Umrlih je 53 a oporavljenih 460. Ukupno testiranih je 20 125.\nU posljednja 24 sata u Federaciji Bosne i Hrcegovine potvrđeno je jedanaset osoba pozitivnih na korona virus, tako da je sada ukupan broj oboljelih u ovom entitetu 770.\nNa bolničkom liječenju se nalaze 63 pacijenta od kojih je 15 priključeno na respiratore. Ovo je na konferenciji za medije u Sarajevu izjavio federalni ministar zdravstva Vjekoslav Mandić.\nNa istoj konferenciji, direktorica Američke agencija za međunarodnu pomoć (USAID) za BiH Nancy J. Eslick je podsjetila da je ova organizacija osigurala 500 hiljada dolara kako bi se pružila pomoć zdravstvenom sistemu u sprječavanju širenja pandemije korona virusa.\n„Ovo je samo dio pomoći od 1,2 miliona dolara koje je vlada Sjedinjenih američkih država osigurala kao pomoć za BiH u rješavanje postojeće krize. Osim novčane pomoći, USAID osigurava i tehničku pomoć, prije svega za jačanje zdravstvenih sistema i nabavku lijekova koji spašavaju živote“ izjavila je direktorica USAID-a.\nPredstavnica UNICEFa za BiH Rownak Khan je rekla da UNICEF, kao dio porodice Ujedinjenih naroda pruža podršku najugroženijoj djeci u vrijeme pandemije. Pozivamo da se osigura zaštita prava sve djece“, poručila je Khan .\nTokom dana je saopšteno da je u Republici Srpskoj ukupno oboljelih 580 osoba.


Press Online :: Svet :: VUČIĆ: SNS sledeće nedelje o vanrednim parlamentarnim izborima, za predsednika se više ne kandidujem\nVUČIĆ: SNS sledeće nedelje o vanrednim parlamentarnim izborima, za predsednika se više ne kandidujem\nPredsednik Srbije Aleksandar Vučić izjavio je da će Srpska napredna stranka (SNS) doneti odluku o raspisivanju vanrednih parlamentarnih izbora i da bi to trebalo da se dogodi sledeće nedelje.\n"Za predsednika se više ne kandidujem, ali pobediće..."\n"Za predsednika Srbije neću se više kandidovati, ali zapamtite pobediće onaj koga ja budem podržao", rekao je Vučić novinarima.\nUpitan o zahtevu opozicije da OEBS nadgleda izbore za Skupštinu Beograda, Vučić je rekao da svako ima pravo da traži šta hoće, a da ako opozicija nema dovoljno ljudi da broji glasove, da će im SNS čuvati glasove. "Ne brinite, mi ćemo da vam čuvamo i nećemo vam uzeti nijedan glas kao ni na predsedničkim izborima", rekao je Vučić. On je dodao i da opozicija ima "ogromnu prednost u Beogradu".


Manifestacije | Rum za pingvine Antarktika\nRum za pingvine Antarktika\nAmbasador ruma i osnivač britanskog festivala RUMFEST i The RUM EXPERIENCE, Ian Burrell, preći će 15.710 kilometara do Antarktika 25. marta 2013. godine kako bi služio tropske rum koktele u okruženju sa temperaturama ispod nule.\nTim koji pored Burrella uključuje još 40 ljudi sprovešće ovu akciju radi prikupljanja sredstava i podizanja svesti za kampanju organizacije Wine to Water, koja se bavi dobavljanjem čiste vode za preko 150.000 ljudi u oblastima širom sveta pogođenim nemaštinom. Celu ekspediciju pratiće australijska filmska ekipa emisije The Places We Go.\n- Kako sam potrošio već deset godina propovedajući jevanđelje o rumu širom sveta, činilo mi se da je logičan naredni korak doneti rum na Antarktik, novu destinaciju sa novom klijentelom - izjavio je Burrell.\nOva humanitarna akcija odličan je marketinški potez, a sigurni smo da će se i pingvini obradovati.


Drugi dan zasijedanja PSSE\nutorak, 23. jun 2015. 21:12\nOdržane rasprave o unapređenju zaštite zviždača, partnerstvu za demokratiju u pogledu Parlamenta Maroka i funkcionisanju demokratskih institucija u Azerbejdžanu\nNa današnjem zasijedanju Parlamentarna skupština Savjeta Evrope podržala je Rezoluciju kojom poziva zemlje članice da poboljšaju zaštitu zviždača, unaprijede odgovornost i podrže borbu protiv korupcije i lošeg upravljanja, kako u javnom, tako i u privatnom sektoru. U Preporuci koja je donijeta istim povodom, PSSE poziva Komitet ministara da podstiče dalje unapređenje zaštite zviždača pokretanjem procesa pregovora o pravno obavezujućem aktu, u obliku okvirne konvencije, kojem bi mogle pristupiti i zemlje koje nijesu članice SE, a koji bi se odnosio i na prestupe na koje ukazuju zaposleni u obavještajno-bezbjednosnim službama.\nPo okončanju rasprave o partnerstvu za demokratiju u pogledu Parlamenta Maroka, usvojena je Rezolucija kojom PSSE pozdravlja značajnu podršku koje ovo partnerstvo uživa na nivou Vlade i Parlamenta Maroka, u političkim krugovima i među predstavnicima civilnog sektora, kao jedno od značajnih sredstava pokretanja i razvoja ključnih reformi u ovoj zemlji. PSSE je prepoznala napredak koji je Maroko ostvario u prethodnom periodu ujačanju demokratskog upravljanja, ali i konstatovala da dinamika zakonodavne i institucionalne reforme mora biti ubrzana.\nDanas je, takođe, usvojena i Rezolucija o funkcionisanju demokratskih institucija u Azerbejdžanu kojom PSSE poziva azerbejdžanske vlasti da unaprijede primjenu Ustavom garantovanog principa podjele vlasti, ojačaju parlamentarnu kontrolu nad radom izvršne vlasti i unaprijede nezavisnost pravosuđa, kao i da sprovedu niz aktivnosti u cilju unapređenja izbornog procesa, slobode izražavanja i slobode udruživanja.\nU prijepodnevnom dijelu zasijedanja Parlamentarnoj skupštini obratio se genenalni sekretar Ujedinjenih nacija Ban Ki-mun. On je ponovio posvećenost Ujedinjenih nacija borbi protiv nasilnog ekstremizma i antisemitizma i drugih oblika diskriminacije. Pozdravio je aktivnosti koje Savjet Evrope sprovodi u ovoj oblasti, posebno donošenje Dodatnog protokola Konvenciji o sprečavanju terorizma i osnivanje Parlamentarnog saveza protiv mržnje i najavio predstavljanje, u novembru ove godine, Akcionog plana Ujedinjenih nacija za sprečavanje ekstremizma. U obraćanju poslanicima, generalni sekretar UN je, takođe, pozvao na zaštitu ljudskih prava migranata, tražilaca azila i izbjeglica. Govoreći o situaciji u Ukrajini, posebno je naglasio da je potrebno uložiti sve napore u ostvarivanje punog poštovanja Sporazuma iz Minska i postizanje političkog rješenja.\nU poslijepodnevnom dijelu današnjeg zasijedanja na pitanja poslanika odgovarao je generalni sekretar Savjeta Evrope Torbjorn Jagland.\nU okviru izbora i imenovanja, PSSE je izabrala sudije Evropskog suda za ljudska prava iz Jermenije, Letonije, Luksemburga i Monaka i imenovala zamjenika generalnog sekretara Savjeta Evrope.\nTrećeg dana Junskog zasijedanja biće održane rasprave o poništenju prethodno potvrđenih akreditiva Delegacije Ruske Federacije i o situaciji u Mađarskoj nakon donošenja Rezolucije PSSE o zahtjevu za pokretanje postupka monitoringa u pogledu ove zemlje, kao i objedinjena rasprava o unapređenju transparentnosti vlasništva nad medijima i medijskoj odgovornosti i etici u promjenljivom medijskom okruženju.


Danas urađen i treći putni prelaz u naselju Ripanj – "Infrastruktura železnice Srbije" ad\nDanas urađen i treći putni prelaz u naselju Ripanj\nObjavljeno 29. decembra 2017. 14:17 29. decembra 2017. 14:45\n„Infrastruktura železnica Srbije“ danas, 29.decembra, kako je i bilo najavljeno, uredila je i treći putni prelaz u naselju Ripanj, na teritoriji beogradske opštine Voždovac, i tako na najbolji način čestitala novogodišnje i božićne praznike stanovnicima ovog naselja.\nOvim uređenjem sva tri putna prelaza za samo nedelju dana od molbe rukovodstva opštine Voždovac i inicijative dr Miroljuba Jevtića, generalnog direktora „Infrastrukture železnice Srbije“ stanovnicima Ripnja omogućeni su znatno bolji uslovi za saobraćaj preko prelaza. Današnjim radovima na putnom prelazu za Belu zemlju, gde saobraćaju i linije gradskog prevoza, zamenjeni su pragovi, kolosečni pribor, obavljena je nivelacija terena i postavljen asfalt, čime je prevoz na ovom putnom prelazu postao znatno kvalitetniji nego do sada.\nPrethodno je ove nedelje uređen putni prelaz kod železničke stanice u Ripnju, na putu Barajevo – Avala, a potom i putni prelaz koji vodi prema ripanjskom naselju Kolonija.\nUređenje ova tri putna prelaza rezultat je dogovora između rukovodstva Gradske opštine Voždovac i v.d. generalnog direktora „Infrastrukture železnica Srbije dr Miroljuba Jevtića, uz saradnju „Beograd puta“. „Infrastruktura železnica Srbije“ je u vrlo kratkom roku pronašla sredstva za ovaj građevinski zadatak koji omogućava znatno lakši i bezbedniji prelazak preko putnih prelaza.\nDogovoreno je da se u narednom periodu završe i radovi na četvrtom putnom prelazu koji se nalazi na otvorenoj pruzi Beograd – Niš, na Koridoru 10, između Klenje i Ripanj tunel. Predviđeno je da se ovaj putni prelaz u potpunosti automatizuje i osigura polubranicima i svetlosnom signalizacijom.


Brezovica: Donkihotovska borba protiv izgradnje MHE GracanicaOnline.info\nfoto: FB, Brezovica – Šar planina\nMeštani opštine Štrpce, ali i građani iz ostalih opština, kao i aktivisti iz inostranstva protestovali su danas ponovo protiv izgradnje mini hidrocentrala u ovoj opštini. Kompanija „Metkos group“, kako tvrde meštani, nastavlja sa radovima na izgradnji, a ovog puta u zaštićenoj zoni nacionalnog parka na Durlovom i Berevačkom potoku. Poručuju da ovo predstavlja kršenje zakona, ali i da reakcije nadležnih institucija izostaju. Oko dvesta građana – Srbi, Albanci kao i članovi organizacije GAIA iz desetak država sveta, danas se okupilo u blizini Durlovog potoka u opštini Štrpce kako bi izrazili protest protiv izgradnje mini hidrocentrale.\nDanašnji skup obezbeđivala je Kosovska policija kao i pripadnici jedinice ROSU, u razgovoru za KoSSev potvrdio je meštanin Ivan Milosavljević.\n„Na samom Ski centru, na 1700 metara nadmorske visine hoće da uzurpiraju dva potoka, pritoke Lepenca, koji su atrakcija za Šaru a plus napajaju izvorišta pijaće vode“, objašnjava Milosavljević.\nPosebno naglašava da je mesto gde se izvode radovi zona nacionalnog parka.\n„Nikakav papir na ovim prostorima ne može da vredi ništa, pošto Šar planina pripada međunarodnoj zajednici nacionalnih parkova i bez njihove saglasnosti nema šanse da oni dobiju dozvolu“. Međutim, istovremeno dodaje da je svestan da se tu „ne može ništa“, pošto se „zakoni krše“.\nKako kaže, radovi traju već neko vreme i „već je pričinjena velika šteta“.\nZna se u nacionalnom parku da ne sme jedan kamen da se okrene, a oni su bagerima kopali i rovarili potoke gde se i stanovništvo snabdeva pijaćom vodom tako da su ljudi na česmama dobili kafenu vodu\nKako tvrdi, danas su uspeli privremeno da zaustave radove u ovom mestu, ali mašinerija ove kompanije po okončanju okupljanja, uz pratnju lokalne policije, vratila se i nastavila sa započetim poslom.\nU ponedeljak će imati sastanak u Ministarstvu za životnu sredinu, ali dodaje da ne očekuju puno. „Borićemo se koliko možemo, ali ovo liči na donkihotovsku borbu sa veterenjačama“.\nKritičan prema institucijama bio je još jedan meštanin, Stojan Joksimović, koji se obratio okupljenima na današnjem skupu.\n„Ministarstvo za zaštitu životne sredine i lokalna samouprava ne samo da ne čine ništa nego se nekim postupcima svrstavaju na stranu jedne male ‘Metkos’ grupe koja je iznad svih zakona, ne poštujući zakon, ne poštujući Ustav. Mene samo iznenađuje ponašanje jedne relevantne institucije, institucije Nacionalnog parka koja se u više navrata na čelu sa njenim direktorom, protivila ovakvom projektu i preduzimala neke korake ranije, ne znam zašto ćute sada. Ovo je njihova teritorija, njihova nadležnost“, objasnio je Joksimović.\nOn navodi da je zakon „izuzetno precizan i jasan“.\n„U zakonu o vodama koji je potpisao g-din Jakup Krasnići, a posebno ono administrativno uputstvo koje je potpisao g-din Ferid Agani jasno se precizira šta se može, a šta ne – u tački broj pet gde se decidno navodi koje zone, u ovom slučaju Durlov potok, ne mogu biti predmet ovakvog projekta. Mi se pitamo ko je to veći od zakona, kakvo ćemo društvo imati ako se zakon ne poštuje, to vodi ka haosu i ka urušavanju sistema“ naglasio je Joksimović.\nPodsećamo, sredinom februara ove godine, posle duže od dva meseca protesta meštana, obustavljena je izgradnja mini hidrocentrale u Štrpcu, a bager koji je bio postavljen na mestu Obereke je uklonjen. Tada je odluku o prestanku izgradnje donela Opština Štrpce, odnosno njen gradonačelnik zbog toga što je usled radova došlo do zamućivanja vode za piće u rezervoaru, a samim tim i zbog ugrožavanja vodosnabdevanja. Ipak, odluka opštine nije konačna zbog čega se čekalo na konačnu odluku Ministarstvu životne sredine i prostornog planiranja.\n„Ova odluka još nije definitivna i zavisi od Ministarstva kojem je podnet podnesak u pisanoj formi i čeka se da se poništi odluka o izgradnji mini hidrocentrale,“ objasnio je tada jedan od organizatora protesta u Štrpcu, Dobrivoje Stevanović.\nI pre odluke ministarstva, kompanija „Metkos Group“ iz Prištine je početkom maja ponovo pokušala da nastavi radove na izgradnji hidrocentrale. Tada je došlo do sukoba građana sa policijom koji su pokušali da spreče radove, pri čemu je povređeno dvadesetak meštana Štrpca.\nDozvolu za korišćenje zemljišta na lokaciji „Obereke“ dala je upravo SO Štrpce još 2013. godine, ali je 2016. sa iste instance naloženo obustavljanje radova na neodređeno.\nSredinom jula, nastavljena je izgradnja u mestu Obereke, samo par dana nakon što je kosovski ministar za životnu sredinu i prostorno planiranje, Fatmir Matoši, rekao da ne može da preinači odluku o izgradnji više hidrocentrala u rejonu Štrpca.\nViše od 70 Štrpčana okupilo se tada kako bi izrazili svoje nezadovoljsto, ali stiglo im je jasno upozorenje: “Svako ko se približi mašinama biće uhapšen i procesuiran”. Prema njihovim tvrdnjama, ova kompanija nije imala neophodno odobrenje kako bi nastavila radove.\nMesec dana kasnije, regionalna istražna jedinica Kosovske policije iz Uroševca u selu Donja Bitinja kod Štrpca izvršila je pretres i privela dvojicu muškaraca – Srbina i Albanca, pod sumnjom da su zapalili dva bagera kojima su vršeni radovi na izgradnji mini hidrocentrale u ovom mestu.\nBrezovica, omiljena destinacija turista iz Albanije\nKosovska Demokratska omladina protiv loših infrastrukturnih rešenja gradske vlasti u Prištini\n"1 od 5 miliona" - Gračanica, foto: V. Ćup, GračanicaOnlajn\nNeprijatnost ili šala?\nObjavljeno 15. septembra 2019. 15. septembra 2019. by Vladislav ĆupU kategoriji DruštvoTagged Brezovica, Kompanija „Metkos group“, mini hidrocentrala, organizacija GAIA, protest\n14. jula 2020., 01:27


Agencija UN: Iran povećava zalihe slabo obogaćenog uranijuma\nIranska nuklearna elektrana Bušer\nIran nastavlja da povećava zalihe slabo obogaćenog uranijuma znatno iznad granice postavljene međunarodnim nuklearnim sporazumom sa velikim silama i da ga obogaćuje do većeg nivoa čistoće od dozvoljenog, saopštila je danas Međunarodna agencija za atomsku energiju (IAEA).\nU poverljivom dokumentu, dostavljenom zemljama članicama, u koji je Asošiejted pres imao uvid, IAEA je navela da je Iran 2. novembra imao u zalihama 2.442,9 kilograma slabo obogaćenog uranijuma, što je povećanje u odnosu na 2.105,4 kilograma, koliko je prijavljeno 25. avgusta.\nPrema međunarodnom nuklearnom sporazumu koji je Teheran 2015. postigao sa SAD, Velikom Britanijom, Nemačkom, Francuskom, Rusijom i Kinom, Iran ne sme da ima zalihe veće od 202,8 kilograma.\nIAEA je prijavila i da Iran nastavlja da obogaćuje uranijum do nivoa od 4,5 odsto čistoće, što je više od 3,67 odsto, koliko mu je dozvoljeno sporazumom iz 2015. godine.\nIranska vlada je nastavila da omogućava pun pristup nuklearnim postrojenjima inspektorima IAEA, što je ključni razlog zbog kojeg države koje su ostale deo sporazuma navode da ga treba sačuvati.\nCilj sporazuma je da se Iran spreči da napravi nuklearno oružje, iako Teheran insistira da mu to nije namera.\nPrema analizi vašingtonskog Udruženja za kontrolu naoružanja, Iran ima dva puta više materijala od količine potrebne za izradu nuklearnog oružja.\nMeđutim, generalni direktor IAEA Rafael Grosi rekao je Asošiejted presu prošlog meseca da njegova agencija ne smatra tačnom tu procenu.\nAmerički novoizabrani predsednik Džo Bajden (Joe Biden) obećao je da će zauzeti novi kurs s Iranom, obećavši da će se Vašington ponovo pridružiti značajnom nuklearnom sporazumu iz 2015. ako Teheran se u potpunosti bude pridržavao njegovih odredbi.\nBiden bi mogao umanjiti napetosti s Iranom, ali promjena neće doći brzo


Haos na pomolu: Kanada izručuje direktorku Huaveja u SAD - BIGportal.ba\n2 Marta, 2019 3 Aprila, 2019 0301\nKanadski ministar pravosuđa zvanično je počeo proces izručenja SAD Meng Vanžou, finansijske direktorke kompanije Huavej.\nMesec dana nakon što je američko pravosuđe objavilo dug popis tačaka optužnice protiv Huaveja i finansijske direktorke, “zvaničnici kanadskog ministarstva pravosuđa izdali su sudski nalog čime zvanično počinje proces izručenja”, saopštila je kanadska vlada, piše Seebiz.\nAmeričko ministarstvo pravosuđa optužuje Huavej i njegovu finansijsku direktorku da su zaobišli američke sankcije Iranu, ali i da su preko dve podružnica ukrali industrijsku tajnu američke telekomunikacijske kompanije T-Mobilea.\n“Naša klijentkinja tvrdi da je nedužna i da je američki sudski proces i izručenje zloupotreba procesnog prava”, naveli su.\nKanadska vlada odbacila je kineski zahtev da Meng bude oslobođena i tvrdi da nema uticaja na pravosuđe.\nMeng, ćerka osnivača Huaveja Rena Žengfeja, uhapšena 1. decembra, puštena je uz kauciju sredinom decembra u Vankuveru gde poseduje dve rezidencije.


Jeleniću, gde su Vučićeve pare? - Sport - Dnevni list Danas\nPočetna » Sport » Jeleniću, gde su Vučićeve pare?\nVaterpolo klub Novi Beograd 11. april ima gomilu pritužbi na rad predsednika nacionalnog Saveza\nJeleniću, gde su Vučićeve pare?\nOpet se talasaju vode srpskog klupskog vaterpola, ovog puta zbog plime nezadovoljstva VK Novi Beograd 11. april, čije je rukovodstvo u otvorenom pismu iznelo niz pritužbi na rad predsednika domaće krovne organizacije Viktora Jelenića.\n4Piše: O. N. 21. oktobra 2019. 22.36\nJedna se tiče ustrojstva završnice nacionalnog prvenstva, tj. supremacije Regionalne lige nad srpskom, na štetu ekipa van takmičenja timova sa prostora bivše Jugoslavije.\n„Podsećamo Vas na inicijativu iz marta meseca oko predloga izmene sistema takmičenja, sa jasnom željom da se našoj nacionalnoj vaterpolo ligi da prioritet u odnosu na Regionalnu ligu (potpisnici akta su svi klubovi Prve lige osim Crvene zvezde, Zemuna i Niša). Ostala je bez odgovora, jer niste klubove udostojili ni najobičnijim pismom, da im bar kažete kako je predlog glup, ako ništa drugo, već ste nastavili da prećutno promovišete Regionalni sistem takmičenja, koji je svakako potreban, ali ne na uštrb nacionalnog prvenstva. Onemogućili ste klubove koji godinama ulažu u mlade igrače kao što su Banjica, Stari grad, Spartak, Beograd i mnogi drugi da se takmiče sa najboljim srpskim timovima… Jedini smo sport i liga na svetu, gde ne možete da igrate završnicu nacionalnog prvenstva, ukoliko se ne takmičite u Regionalnoj ligi…“, ovako stvari u našem trofejnom sportu vidi lider Prve A lige, kivan i zbog „menjanja pravilnika u nižim ligama“\nJer „pored ekipa koje su se plasirale kroz takmičenje u viši rang, puštate i one koje to nisu ostvarile kroz takmičenje, a „izrazile su želju“, kako je zvanično objašnjeno. Mogli ste to da kažete i pre takmičenja, ako je cilj omasovljenje, a ne da ponižavate trenere i igrače koji su se u njemu takmičili“.\nDruga krupna zamerka na izbore i postupke prvog čoveka vaterpola u zemlji višestrukih osvajača svih mogućih reprezentativnih titula odnosi se na način trošenja sredstava dobijenih od države, čiji iznos nikada nije javno saopšten.\nA potpisnici ovih kritika sumnjaju u regularnost raspodele sredstava od strane Jelenića, za kojeg se kaže da od izbora na pomenutu funkciju na svakom mestu insistira na tome da je produžena ruka predsednika države Aleksandra Vučića, po čijoj direktivi je inače Vlada Srbije dala pare VSS.\n„Duboko verujemo da je njihova namera bila da se razvijaju centri kao što su Subotica, Niš, Valjevo, Kragujevac, Šabac… Iz tog razloga nismo sigurni, da kako predsednik Vučić, tako i Vlada RS znaju da ste umesto toga Vi svojim potezima odlučili da prioritet bude razvoj crnogorskog, hrvatskog i slovenačkog vaterpola i njihovih centara Šibenika, Splita, Kotora ili Dubrovnika.. Ako je to bio cilj treba stvari nazvati pravim imenom i reći da je Vlada RS generalni sponzor hrvatsko-crnogorsko-slovenačke vaterpolo lige, a ne srpske. Mi nešto ne verujemo da je to zaista bio primarni cilj! Da ne pominjemo činjenicu da se ni dan danas ne zna koliko je tačno novca podeljeno klubovima, po kom kriterijumu i kom osnovu, već se taj podatak ljubomorno čuva, kako od javnosti tako i od vaterpolo sveta, kao da to nije novac svih građana Srbije, već Vaš lično. Jedino što znamo i to iz razgovora sa klubovima, a ne kao zvaničan podatak VSS-a, jeste da je preko 90 odsto dodeljenih sredstava otišlo na sedam klubova koji igraju Regionalnu ligu, a 27 klubova Prve I Druge srpske lige, dobilo je ostalih 10 odsto. Zato smatramo da je vreme da srpskoj sportskoj javnosti, a i predsedniku Vučiću, na koga se stalno pozivate, objasnite šta radite i gde trošite dobijeni novac“, navodi se u pisanju čiji je povod bilo stopiranje registracije njihovog igrača Petra Tomića.\n„Nastavak Vaših nedoslednosti i autokratije ogleda se i u sledećem: Predmet Petra Tomića, omladinskog reprezentativca države, na arbitraži OKS kao drugostepenog sportskog arbitražnog organa 01/I-01/2019-4 protiv VK Partizan, sa zahtevom za raskid Ugovora jer nije ispunjavao svoje obaveze prema igraču, presuđena je pozitivno u korist Petra Tomića i samim tim omogućeno mu je da izabere novi klub. Odbijanje registracione komisije VSS da po zakonu registruju igrača Petra Tomića za njegov novi klub i pored odluke SSA (Stalna samostalna arbitraža) OKS je čin samovolje I flagrantnog kršenja svih relevantnih zakona u zemlji i podložni su krivičnoj prijavi“, tvrde u VK Novi Beograd 11. april, uz bonus objašnjenje da VSS sam slične slučajeve šalje SSA OKS i da kao član OKS ima obavezu da postupi po odlukama pomenutog tela.\n„Da li Vaša samovolja i Vaš prezir prema nekome ili nečemu Vam dozvoljavaju da kršite zakone i sportske pravilnike i na pravdi boga uništavate karijeru jednog mladog vaterpoliste i reprezentativca ove zemlje? Da li i to radite kao produžena ruka predsednika Vučića?…“, pitaju (se) čelnici ovog kluba i apeluju na Jelenića da „pokaže da je dorastao“ funkciji u FSS.\nPretnje šefom kabineta\n„Nemojte da zloupotrebljavate poverenje predsednika Vučića koje očigledno posedujete, da ne idete okolo i vaterpolo svetu pretite sa gospodinom Ivicom Kojićem, šefom kabineta predsednika Vučića, jer to rade samo diletanti, a ne ozbiljni ljudi. A mi duboko verujemo da Vi diletant niste… Ne koristite poziciju predsednika Saveza da biste vodili Vaše lične ratove. Vreme je da počnete da radite u interesu srpskih klubova bez kojih će vaterpolo prestati da postoji na vrhunskom nivou na koji smo svi mi navikli i našu i svetsku sportsku javnost“, glasi deo saopštenja kojim se nagoveštava da iza svega možda stoji Jelenićev animozitet prema prvom čoveku opštine Nobi Beograd i njegovom eks saigraču Aleksandru Šapiću.\nViktor Jelenić: Gomila laži\nUmesto odgovora na spremljena pitanja našem čestom sagovorniku Viktoru Jeleniću, koji se ovog puta nije odazvao na naš poziv, prenosimo njegovu izjavu datu Tanjugu.\n„Šta da kažem? Gomila laži i gluposti“, poručio je iz Budimpešte prvi čovek Vaterpolo saveza Srbije, gde se nalazi zbog današnjeg žreba za Evropsko prvenstvo sledeće godine.\nVaterpolo klub Novi Beograd, Vaterpolo savez Srbije\nHteli ste reći državne pare, međutim mora malo uz put da se ušlihtate vođi.\nMozda da se prisetimo dogadjaja iz proslosti. Sapic je kao predsednik kluba odveo Zvezdu u stecaj. Jelenic je kao predsednik kluba pokrenuo Zvezdu ponovo i doveo je do titule prvaka Evrope. Sapic je postao predsednik opstine Novi Beograd, a Zvezda ostaje bez bazena 11. April. Sapic je tada osnovao klub Novi Beograd 011. Sad procitajte clanak.\nNije pokrenuo zvezdu Jelenic nego Vucic, a Radnicki iz Kragujevca Nikolic kada su dosli na vlast i pokupovali i tadasnje i bivse igrace Partizana. Ta jesu li ih svi u Srbiji zvali Partizan 1, 2 i 3. Davno sam pisao da ce ovi unistenjem Partizana unistiti i srpski veterpol.\n22. oktobra 2019. u 08.00\nova bedna zemlja placa bilo koga u vaterpolu, sta reci….aktivnost koja ne postoji u rekreativnom obliku !


Opis sigurnosne nadopune za Word 2013: Decembar 12, 2017\nOva bezbednosna ispravka rešava ranjivosti sistema Microsoft Office koje mogu dozvoliti daljinsko izvršavanje koda ako korisnik otvori specijalno izrađen Office datoteku. Da biste saznali više o ovim ranjivih tačaka, pogledajte Microsoft uobičajene ranjivosti i JONIZIRAJUĆE ADV170021. Napomena Da biste primenili ovu bezbednosnu ispravku, na računaru morate imati instaliranu verziju servisnog paketa 1 za Microsoft Office 2013 .\nPreuzmite KB4011590 bezbednosne ispravke za 32-bitnu verziju programa Word 2013\nPreuzmite KB4011590 bezbednosne ispravke za 64-bitnu verziju programa Word 2013\nOva bezbednosna ispravka zamenjuje prethodno objavljenu ispravku KB 4011250.\nEngleska verzija ove bezbednosne ispravke ima atribute datoteke (ili kasnije atribute datoteke) koji su navedeni u sledećoj tabeli. Datumi i vremena za ove datoteke navedeni su u koordiniranom univerzalnom vremenu (UTC). Datumi i vremena za ove datoteke na lokalnom računaru su prikazani u lokalnom vremenu zajedno sa trenutnim pristrasom za letnje/zimsko računanje vremena (DST). Osim toga, datumi i vremena mogu da se promene kada izvršavate određene operacije na datotekama


Početak/Ekonomija/Vučić: Država plaća 60 odsto minimalca za jul i avgust\nDržava će za jul i avgust za preduzetnike i sve radnike mikro, malih i srednjih preduzeća isplatiti 60 odsto od minimalca, odložićemo za još mesec dana plaćanje poreza i doprinosa i pokrećemo novi projekat “Moja prva plata”, najavio je večeras predsednik Srbije Aleksandar Vučić nove mere u cilju suzbijanja ekonomske krize koju je izazvala pandemija virusa korona.\nVučić je rekao i da je sa guvernerkom Jorgovankom Tabaković razgovarao o dodatnom moratorijumu na kredite pod određenim uslovima, kako za pojedince, tako i za preduzeća, bar za još dva meseca.\nIstakao je da država ima dovoljno sredstava da “sipa”, i to direktno, još novca privredi, kako bi osnažila domaću privredu, a naročito preduzetnike od frizera, obućara do proizvođača nameštaja.\nКaže da će država odložiti najmanje još jedan mesec plaćanje poreza i doprnosa, iako će to državu koštati 300 miliona evra.\nVučić je naveo je da Srbija “drži” stopu javnog duga na 57,2 odsto BDP-a, dok je ukazuje javni dug Francuske 113 odsto BDP-a, Španije 116 odsto, Grčke 210 odsto, a Italije 156 odsto i podsetio da je država od početka krize sa virusom korona razmišljala o ekonomiji i da je na vreme donela mere pomoći privredi i ukazao da je samo preko garantnih šema država isplatila milijardu i 360 miliona evra za 12. 000 preduzeća.\n“Dali smo tri minimalca, to je 94,1 milijarda dinara, odnosno 870 miliona evra. Dali smo i građanima po 100 evra što je 72 milijarde dinara, odnosno oko 660 miliona evra”, ukazao je Vučić i istakao je da se to pokazalo kao dobra mera, jer je podigla domaći PDV i akzice.\nPreko Fonda za razvoj je odobren je 1. 171 kredit u vrednosti od oko 65 miliona evra.\nGrađani da računaju na stabilnost, neizmenjene plate i penzije\nVučić je poručio da građani Srbije mogu da računaju na stabilnost i sigurnost, a penzioneri i zaposleni u javnom sektoru mogu da računaju na neizmenjene plate i penzije.\n„Sasvim je izvesno da ćemo penzije povećavati, a nadam se da ćemo imati prostora i za povećanje plata, koje će biti manje od očekivanog, ali će biti“, rekao je Vučić.\nVučić je rekao da zna za preporuke Fiskalnog saveta, koji bi, kao i uvek, da se zamrznu plate i penzije, ali su, ističe, finansije stabilne.\nPo tome koliko Srbija ulaže novca u privredu, je ispred ogromnog broja zemalja i kako ističe, ovo je sve Srbija sama zaradila i njena ekonomija.\nAleksandar Vučić minimalac pomoć države privreda


On je pojasnio da je Dverima prioritet odbrana KiM, što znači da „ne mogu da budu deo novog saveza, ako u njegovom programu na prvom mestu nije očuvanje KiM u sastavu Srbije“\nSavez za Srbiju, koji je osnovao lider Stranke slobode i pravde Dragan Đilas, danas se i zvanično raspao. Stranke koje su činile ovaj opozicioni blok donele su odluku da sa srodnim partijama i pokretima formiraju Udruženu opoziciju Srbije, ali deo ovog novog političkog projekta neće biti Boško Obradović i Dveri, a kao ključni razlog za razlaz navedeno je – Kosovo.\nNaime, da neće u novi Đilasov projekat, danas je potvrdio potpredsednik Dveri Ivan Kostić, koji je rekao da taj pokret više nije deo Udružene opozicije Srbije i da će početkom septembra predstaviti novu verziju “starih Dveri”, sa novim programom i novim ljudima.\nOn je pojasnio da je Dverima u ovom trenutku prioritet odbrana Kosova, što znači da “ne mogu da budu deo novog političkog saveza opozicije, ako u njegovom programu na prvom mestu nije očuvanje KiM u sastavu Srbije”.\nPrema Kostiću, Dveri su u SzS ušle zato što je počivao na 30 programskih tačaka, a za njih su posebno bile važne dve tačke posvećene KiM, u kojima se jasno naglašavalo poštovanje Ustava i Rezolucije 1244, kao i nepristajanje na priznavanje lažne države Kosovo.\n– Pošto formiranjem Udružene opozicije Srbije prestaje da postoji SzS i više ne važi pomenutih 30 tačaka, Predsedništvo Dveri je donelo odluku da ne budemo deo tog novog opozicionog saveza i da svoju dalju političku aktivnost nastavimo nezavisno.\nIz SzS su saopštili da je, iako su se Dveri opredelile da ne pristupi Udruženoj opoziciji, izražena obostrana spremnost za saradnju u borbi za slobodne medije, regularne izborne uslove i obnavljanje demokratije u Srbiji. Ko će sve pristupiti Udruženoj opoziciji trebalo bi da bude poznato narednih dana.\nTADIĆ OPET NAPAO LUTOVCA\nSocijaldemokratska stranka (SDS) Borisa Tadića saopštila je danas da još nije dobila odgovor na apel lideru Demokratske stranke Zoranu Lutovcu da se do kraja jula izjasni da li DS ostaje privržena ranijoj odluci o ujedinjenju ili je ta odluka u međuvremenu poništena. Iz SDS poručuju da ćutanje Lutovca tumače kao njegovu ličnu i jednostranu odluku o prekidu daljeg procesa ujedinjenja u veliku DS.\nIzvor Večernje novosti, 04. avgust 2020.\nPreporučujemoDveriIvan KostićKosovo i MetohijaSavez za SrbijuUdružena opozicija Srbije


« Simboli u afričkoj umetnosti – radionice za srednjoškolce\nIzložba fotografija “Moja slovačka priča” »\nU danima zimskog raspusta (od 5. do 9. februara) organizujemo kreativne radionice keramike i grafike za srednjoškolce. Program „Simboli u afričkoj umetnosti – kreativne radionice keramike i grafike” održaće se u prostorijama Muzeja afričke umetnosti u dve grupe:\nI GRUPA, od 5. do 9. februara, od 10 do 13h – MINI-KURS KERAMIKE;\nII GRUPA, od 5. do 9. februara, od 14 do 17h – MINI-KURS GRAFIKE.\nSvaka grupa će u kontinuitetu od pet radnih dana (od ponedeljka do petka) u tročasovnim terminima (10-13h i 14-17h), uz uvodno predavanje o afričkim simbolima i kroz praktični rad ovladati grafičkim i keramičkim tehnikama izrade predmeta. Završni deo programa održaće se 10. februara kada će polaznici, uz pomoć kustosa, kreirati izložbu svojih radova.\nSvečano otvaranje izložbe, dodela potvrda i nagrada za najuspešnije radove održaće se 11. februara u 14 časova.\nRadionice su besplatne. Prijavljivanje je obavezno, slanjem prijave na: africanmuseum@gmail.com sa sledećim podacima: ime, prezime, godina rođenja, kontakt telefon i izabrani kurs (kurs grafike ili kurs keramike).\nNa mini-kursu keramike polaznici će upoznati tehnike izrade posuda od gline i načine ukrašavanja karakteristične za tradicionalne afričke kulture. U tradicionalnim afričkim domaćinstvima najviše su korišćene posude od gline, a često su imale dekorativne motive – u vidu listova, životinja, spirala i raznih geometrijskih oblika, izvedene urezima po površini posude.\nNa mini-kursu grafike zainteresovani će se upoznati sa izradom afričkih simbola tehnikom linoreza, gde će, nakon finalnog otiskivanja uz pomoć grafičke prese na papiru i tkanini, dobiti originalan upotrebni predmet (torbe, majice…).\nSymbols in African Art –\ncreative ceramics and graphics workshops for secondary school students\nDuring the winter holidays, February 5-9, the Museum will be organizing creative ceramics and graphics workshops for secondary school students.


Ekstradicija Podelila Novu Demokratsku Vlast | Institute for War and Peace Reporting\nEkstradicija Podelila Novu Demokratsku Vlast\nIz svoje celije u Hagu, Milosevic i dalje izaziva nove podele unutar nove demokratske vlasti.\nKada je helikopter holandske armije u petak, sat i po posle ponoci, spustio Slobodana Milosevica u dvoriste Seveningena, pritvorske jedinice Haskog tribunala, bio je to najradikalniji potez reformske vlade u Beogradu do sada.\n"Privodjenje Slobodana Milosevica u Hag veliki je dan za medjunarodnu pravdu", odusevljeno je reagovao predsednik Tribunala Klod Zorda.\nMilosevicevo poslednje putovanje pocelo je sedam i po casova ranije, u celiji njegovog beogradskog zatvora, gde se nalazio od 1. aprila.\nPrvi deo transporta za Hag organizovala je srpska tajna policija, koja je Milosevica odvezla automobilom do 25 kilometara udaljenog beogradskog aerodroma Surcin.\nTamo je, na samoj pisti, u cetvrtak oko 18.45 nekadasnji jugoslovenski predsednik predat sluzbenicima Haskog tribunala, koji su ga avionom transportovali do 15 minuta leta udaljene baze NATO u Tuzli, u severoistocnoj Bosni.\nDva sata kasnije Milosevic je transportnim avionom britanskog kraljevskog vazduhoplovstva iz Tuzle poleteo put baze Valkenburg, desetak kilometara severno od Haga.\nIako je Milosevicev odlazak mesecima pripremala jugoslovenska vlast, on je u Hag otisao na osnovu odluke Vlade Srbije na celu sa Zoranom Djindjicem.\nProsle nedelje Savezna vlada je, posle mesec dana neuspelih pregovora sa Socijalistickom narodnom partijom, SNP, crnogorskim partnerom u jugoslovenskoj vlasti, donela Uredbu, koja je omogucavala izrucenje Milosevica i ostalih koje je Hag optuzio za ratne zlocine.\nAli, tu odluku je kao neustavnu oborio Savezni ustavni sud, u kome su sedele sudije iz Milosevicevog vremena.\nVec u cetvrtak popodne munjevito je reagovala Vlada Srbije i na sebe preuzela odgovornost za izrucenje pozivajuci se na Statut Tribunala, koji je nadredjen lokalnim sudovima.\nIronija sudbine htela je da se Vlada Srbije protiv optuzbi da deluje uprkos odluci Saveznog ustavnog suda, pozvala upravo na jednu odredbu Ustava Srbije, kojom se Milosevic krajem 80-ih stitio od savezne drzave.\nPrema toj odredbi, ukoliko je neka savezna odluka donesena protiv interesa Srbije, republicki Ustav dozvoljava Srbiji da tu odluku suspenduje.\nOdluku Ustavnog suda Djindjic je odbacio kao "ugrozavanje buducnosti Srbije".\nPoimenicno pominjuci ministre koji su glasali za odluku vlade, Djindjic je rekao da je samo jedan od njih glasao protiv Milosevicevog izrucenja - Obren Joksimovic, ministar zdravlja iz Kostunicine Demokratske stranke Srbije, DSS.\nDrugog ministra iz DSS Aleksandra Pravdica, potpredsednika Vlade, takodje, nije bilo medju prisutnima na sastanku.\nIz kabineta Vojislava Kostunice, cije je izjasnjavanje u "haskoj kampanji" bilo veoma dvosmisleno, saopsteno je da savezni predsednik nije bio upoznat sa Milosevicevim izrucenjem.\nOstro ga je, medjutim, demantovao Djindjic tvrdeci da je Kostunicu o namerama Vlade Srbije upoznao jos u ponedeljak.\nOn mu je, kaze, saopstio da, ako Ustavni sud ponisti saveznu uredbu, "postoje dve opcije".\n"Jedna je da ja podnesem ostavku i napustim mesto u Vladi jer ne mogu da snosim odgovornost za sudbinu zemlje", rekao je Djindjic. "Druga je da… Vlada Srbije preuzme ingerencije u skladu sa ovlascenjima koje joj pruza Ustav Srbije".\n"U telefonskom razgovoru je ostalo u vazduhu da mora da se saradjuje s Hagom i da svako drugo resenje vodi u propast", rekao je Djindjic o svom kontaktu sa Kostunicom.\nKostunica je, medjutim, ostro optuzio Djindjicevu vladu da je izrucenjem Milosevica prekrsila Ustav i zakone, optuzivsi ga da "ozivljava nedemokratske elemente nekadasnje Miloseviceve politike."\nKostunicina ljutnja je razumljiva ako se zna da je na putu da mnogo izgubi Milosevicevim hapsenjem.\nObe sukobljene strane smatraju da ih je Kostunica izdao: Milosevicevi poklonici verovali su da jugoslovenski predsednik, koji se legitimise kao "patriota", nece dozvoliti izrucenje.\n"Neka vodi Kaliforniju, a nasu drzavu sigurno nece posle ovoga sto se dogodilo", porucili su mu u cetvrtak uvece promilosevicevski demonstranti koji su se okupili u centru Beograda.\nS druge strane, njegovi partneri iz vladajuce koalicije, DOS, optuzuju ga da je opstruirao izrucenje i izvukao se iz DOS-ovog lanca odgovornosti za taj cin.\nIstovremeno, veoma je ugrozena Kostunicina pozicija saveznog predsednika buduci da se SRJ nasla u najdubljoj krizi posle Milosevica.\nNije, medjutim, najveci problem savezne drzave pretnja crnogorske SNP da ce napustiti koaliciju sa DOS u saveznom parlamentu. "Ostacemo cvrsti u svom stavu. To je kraj koalicije", ostro je reagovao na izrucenje Milosevica Predrag Bulatovic, lider SNP. "Posle ovoga vise nema razgovora sa DOS-om".\nIz vlade Srbije sve cesce se moze cuti da je izrucenje Milosevica pokazalo da Srbiji nisu potrebni savezna drzava i savez sa Crnom Gorom.\n"To da oni upravljaju Srbijom iz Podgorice nije dobro resenje", kaze Djindjic.\nZato je odlukom Vlade Srbije o Milosevicevom izrucenju savezna drzava kao nadredjena republikama stavljena ad acta, a Kostnica prakticno razvlascen. Medjutim, ova pobeda bi se uskoro mogla pokazati Pirovom pobedom.\nIzgleda da se odluci srpskog premijera o izrucenju Milosevica protive neki elementi specijalnih snaga.\nSudeci po izvoru IWPR-a, noc pre hapsenja Milosevica jedna specijalna jedinica policije dobila je zadatak da uhapsi jednog od svojih komandanata, koji se nalazi na zapecacenoj optuznici zbog Kosova. Isti izvor tvrdi da je jedinica sabotirala zadatak tako sto je svom nekadasnjem komandantu omogucila da izbegne hapsenje i napusti Srbiju. Dan kasnije iz Srbije u RS sklonio se i Milorad Ulemek Legija, bivsi komandant specijalne jedinice Drzavne bezbednosti. I njegov odlazak obezbedila je policija.\nAli, vlast u Beogradu vise ne moze nazad: hapsenja ce biti nastavljena.\nNakon izrucenja Milosevica Hagu, pozicija Jugoslavije na medjunarodnom planu znatno je popravljena. Vreme ce pokazati kakve ce sve posledice ovaj dogadjaj imati na unutrasnjem planu.\nZeljko Cvijanovic je redovni dopisnik sarajevskog lista "Dani".


"DOBRI ODNOSI GRADA I ISLAMSKE ZAJEDNICE" Radojičić razgovarao sa Kavazovićem - Srpskainfo\n-Složili smo se da su odnosi u Banjaluci, kada je u pitanju Grad i Islamska zajednica, vrlo dobri i u uzlaznoj putanji. Obnovili smo skoro sve džamije u ovom gradu, ostalo je još da se obnovi Arnaudija. Nemamo nikakvih spornih pitanja i nadamo se da će tako i da ostane- naglasio je Kavazović.\n-Za Islamsku zajednicu, Banjaluka je važan centar i nadam se da će odnosi i dalje da se unapređuju – rekao je Kavazović.\nBanjaluka Igor RadojičićIslamska zajednica BiH


Putin: U traganju za rešenjem spora oko Kurila treba biti strpljiv - Sputnjik Srbija\n19:47 26.05.2018 (osveženo 19:50 26.05.2018) Preuzmite kraći link\nGovoreći o aktuelnim projektima saradnje dveju zemalja na Kurilskim ostrvima, Putin i Abe su istakli da su Rusija i Japan zadovoljni realizacijom dogovora u pet oblasti zajedničke ekonomske saradnje.\n„Razmotrili smo tok realizacije dogovora o zajedničkoj ekonomskoj delatnosti na Južnim kurilskim ostrvima. Zadovoljni smo dijalogom u pet oblasti – akvakulturi, plastenicima, turističkim paketima, korišćenju energije vetra i preradi otpada“, rekao je Putin, a njegov japanski kolega je naveo da bi japanska biznis-misija mogla da poseti Kurile već tokom jula i avgusta.\nPutin je razgovor s japanskim kolegom ocenio kao konstruktivan i delotvoran, kao i da se rusko-japanska saradnja postepeno razvija.\n„Detaljno smo razgovarali o stanju i perspektivama rusko-japanskih odnosa, razmenili smo mišljenja o nizu međunarodnih problema“, rekao je Putin na zajedničkoj konferenciji za novinare s Abeom.\nRuski lider je podsetio da je s premijerom Japana u petak učestvovao u radu Međunarodnog ekonomskog foruma u Sankt Peterburgu, kao i da je upriličen njihov susret s predstavnicima biznis krugova dveju zemalja.\n„Naše zemlje održavaju stalan politički dijalog, uspostavljena je saradnja među resornim ministarstvima i ustanovama, razvijaju se međuparlamentarne i međuregionalne veze. Postižemo dobre rezultate i u ekonomskoj sferi. Prošle godine trgovinska razmena je porasla za 14 odsto i premašila 18 milijardi dolara“, istakao je Putin.\nOn je naglasio da je jedan od prioriteta u saradnji Rusije i Japana energetika.\n„Rusija isporučuje Japanu oko 10 odsto ukupnih potreba japanskog tržišta za prirodnim gasom. Japanske kompanije učestvuju u eksploataciji i preradi gasa na izvorištima 'Jamal', 'Sahalin 1' i 'Sahalin 2'“, istakao je Putin.\nKorejsko poluostrvo: Suzdržanost i diplomatija\nGovoreći o situaciji na Korejskom poluostrvu Putin je istakao da se s japanskim kolegom složio da je važno da se spreči konfrontacija, da strane budu suzdržane i da tragaju za diplomatskim rešenjima.\nAbe je istakao da će Japan i Rusija održavati kontakt u vezi s rešavanjem korejske krize.\n„Glavno je da Severna Koreja, kako je navedeno i u rezoluciji Saveta bezbednosti Ujedinjenih nacija, ostvari potpunu i verifikovanu, nepovratnu denuklearizaciju. Da bi Severna Koreja išla u ispravnom smeru, Japan i Rusija će održavati bliske kontakte“, dodao je Abe.\nRazmena mišljenja o situaciji na Korejskom poluostrvu protekla je u svetlu neizvesnosti kada je reč o održavanju samita SAD i Severne Koreje, koji bi trebalo da smanji napetost u tom regionu. Planirano je da sastanak Donalda Trampa i severnokorejskog lidera Kim Džong Una bude održan 12. juna, ali je predsednik SAD otkazao susret. Kasnije je izjavio da ne isključuje mogućnost da će sastanak ipak biti održan kako je planirano.\nSledeći susret u septembru u Vladivostoku\nSledeći sastanak dvojice lidera biće, kako je saopšteno, održan u septembru u Vladivostoku.\nPutin i Abe danas su potpisali i niz bilateralnih dokumenata, a objavljeno je i zajedničko saopštenje o konkretizaciji plana o saradnji dveju država.\nUsvojeni su zajednički planovi dejstava u okviru saradnje u oblasti digitalne ekonomije i povećanja zajedničke proizvodnje, kao i memorandum o saradnji u oblasti građevinarstva, želenice i zaštite gradske sredine sa ciljem izgradnje „pametnih gradova“.\nRuska kompanija „R-Farm“ i japanska korporacija „Fudži film“ zaključili su sporazum o ekskluzivnom partnerstvu u oblasti visokotehnološke medicinske opreme.\nVečeras će u Boljšoj teatru u Moskvi biti svečano otvorena Godina Japana u Rusiji i Godina Rusije u Japanu.\nmirovni sporazum, spor, saradnja, Šinzo Abe, Vladimir Putin, Kurilska ostrva, Japan


Joksimović: Proces priključenja EU vlasništvo svih građana - European Western Balkans\nJoksimović: Proces priključenja EU vlasništvo svih građana\nAutor EWB 22. 05. 2017. 22. 05. 2017.\nNOVI SAD – Ministarka bez porfelja u Vladi Republike Srbije zadužena za evropske integracije Jadranka Joksimović izjavila je da je proces priključenja Evropskoj uniji u vlasništvu svih građana Srbije i onih koji podržavaju to priključenje, ali i onih koji se tome protive.\nGostujući u emisiji Inostrano Radio televizije Vojvodine Joksimović je istakla da podrška građana koju je Vlada dobila na izborima, sa jasnim opredeljenjem za evrointegracije, daje joj za pravo da nastavi putem tih integracija.\n“Ova Vlada nije zloupotrebila evrointegracije ni u jednom trenutku, ni bilo ko od ministara nikada nije rekao da se teške ekonomske reforme sprovode zbog ulaska u EU, već se sprovode zbog nas samih”, rekla je Joksimović.\nOna je istakla da ne bi volela da Srbija u EU uđe nespremna i da je od datuma ulaska u Evropsku uniju mnogo bitnije da Srbija bude potpuno spremna za taj ulazak, a kako je napomenula, činom ulaska u EU rad na reformama društva ne prestaje.\nPo njenim rečima, u prošlosti je bilo dosta lažnih obećanja u pogledu termina ulaska Srbije u Evropsku uniju koja su, kako je rekla, doprinela razvoju evroskepticizma kod jednog dela naših građana.\n“Mi smo evrorealisti i svesni smo i vidimo da Bregzit i migrantska kriza nisu jedini problemi problemi sa kojima se Evropska unija susreće, da postoje i ekonomski problemi pojedinih članica EU, ali isto tako vidimo da je EU i standardi Evropske unije ono čemu treba da težimo. Sa svim državama članicama EU imamo jako dobru bilateralnu saradnju i logično je da je i naš interes da budemo deo tih evropskih integracija”, istakla je Joksimović.\nOna je naglasila da je protivnik “paket aranžmana” po kome bi zemlje Zapadnog Balkana zajednički ušle u EU, jer kako je pojasnila, to bi značilo da Srbija koja je učinila mnogo na prihvatanju evro standarda i kriterijuma mora da čeka neke zemlje koje još nisu ni započele proces pregovora.\nGovoreći o saradnji sa Evropskom unijom Joksimović je rekla da je u predhodnih 10 do 12 godina Srbija od EU dobila oko tri milijarde evra bespovratnih sredstava, a da je Nemačka bilateralno najveći donator Srbije jer je, kako je kazala, u poslednjih 15 godina Srbiji dala 1,6 milijardi evra bespovratne pomoći.\n“Kao zemlja kandidat godišnje na raspolaganju imamo 200 miliona evra na raspolaganju iz različitih fondova i to nisu ni krediti ni pozajmice, već bespovratna sredstva, a ulaskom u EU ta sredstva se višestruko uvećavaju”, kazala je Joksimović dodajući da veruje da će do kraja godine biti završena akreditacija za IPARD fond za poljoprivrednike koji će omogućiti da se do kraja 2020. godine za potrebe poljoprivrede poviuče 175 miliona evra.\nNa kraju Joksimovićeva je na pitanje da li očekuje da u novoj Vladi Republike Srbije bude formirano i Ministarstvo za evrointegracije rekla da to nije najbitnije već da je najvažnija politička volja i političko trasiranje Srbije ka evropskim integracijama, uz održavanje dobrih odnosa sa svim drugim državama, jer, kako je naglasila, “to ne isključuje jedno drugo”.\nEvropske integracijeJadranka JoksimovićRTV\nLunaček: Zatvaranje balkanske rute je greška\nGorbah: Srbija spremna da bude primljena u EU\nSamit EU-Zapadni Balkan biće održan 6. maja putem video konferencije\nEWB 24. 04. 2020. 24. 04. 2020.\nLiht: Nije dovoljan telefonski poziv, potrebni razgovori Srbije i Makedonije


Čekajući vetar, 4. 7. 2021.\nPravo na život bez zagađenja\nMeštani Velikih Crljena podneli su tužbe protiv Elektroprivrede Srbije zbog zagađenja vode, vazduha i zemljišta, koje izazivaju Termoelektrana Kolubara A, deponija uglja, pepelište, jalovište i toplana u Vreocima. Traže zatvaranje elektrane ili ugradnju tehnologije koja bi zagađenje svela na najmanju moguću meru, kao i naknadu materijalne i nematerijalne štete. O problemima u pribavljanju potrebne dokumentacije, planovima za analize koje će se kod nas prvi put raditi i značaju moguće presude u korist građana - govori advokat Sreten Đorđević.\nU Galeriji Prirodnjačkog muzeja na Kalemegdanu otvorena je izložba „U kamenu svetlosti trag", autorke prof. dr Kristine Šarić, povodom 150 godina srpsko-austrijskog istraživanja koje je dovelo do nastanka geološke karte Srbije. Posetioci mogu da vide kako kamen može da „oživi" i, propuštajući svetlost kroz sebe, priča priču i o ljudskom postojanju.\nSlobodan Šušnjević, foto-reporter novosadskog Dnevnika, fotografijama i predmetima koje pravi, pokazuje kako na mnogo načina možemo da vratimo ili bar produžimo život stvarima koje smo lako i brzo žrtvovali svom alavom konzumerizmu.


Novi Pazar domaćin festivala “Joakim Vujić” ‹ KCNP\nRegionalno pozorište i grad Novi Pazar biće domaćini 54.festivala profesionalnih pozorišta Srbije “Joakim Vujić”, odlučeno je na današnjem sastanku sa predsedništvom Zajednice profesionalnih pozorišta Srbije.\nDirektor Regionalnog pozorišta u Novom Pazaru Seadetin Mujezinović izrazio je zadovoljstvo što će grad biti domaćin jedne značajne kulturne manifestacije.\n“Dobrim radom smo uverili naše partnere da grad može sve to da organizuje i ja sam siguran da ćemo biti sjajni domaćini”, rekao ke Mujezinović.\nGradonačelnik Novog Pazara Nihad Biševac rekao je novinarima da će zahvaljujući ovoj manifestaciji grad zauzeti značajno mesto na kulturnoj mapi Srbije.\n“Grad ima potencijal da bude organizator ovakovog dešavanja i mi smo uz podršku Ministarstva kulture izdvojili neophodna sredstva. Siguran sam da ćemo biti dobri domaćini i da ćemo opravdati poverenje koje nam je ukazano”, dodao je Biševac.\nFestival profesionalnih pozorišta Srbije “Joakim Vujić”, biće održan početkom maja i trajaće nedelju dana.\nE.Đulović, StoPlus Radio


Incident na tribini SNS, pretučeni aktivisti (video)\nM. K. 18. januara 2017. 07:18\nNa tribini u Beški došlo je do incidenta i napada na aktiviste Inicijative mladih za ljudska prava kada je trebalo da govori Veselin Šljivančanin, javlja N1.\nTribina koju je organizovala Srpska napredna stranka je prekinuta kada je Šljivančanin počeo da govori, i kada su aktivisti Inicijative izašli ispred stola i razvili transparent na kojem je pisalo: „Ratni zločinci da zaćute da bi se progovorilo o žrtvama“.\n— Inicijativa mladih za ljudska prava (@YIHRSerbia) January 17, 2017\nKrivična prijava Inicijative mladih protiv Hebranga\nN1 prenosi navode aktivisti Inicijative da su ih ispred prostorija gde je održavan skup, „krupni mladići“ tukli i šutirali, kao i da su im oštetili automobil.\nAnita Mitić iz Inicijative mladih za N1 je rekla da je svih devetoro aktivista koji su došli u Bešku, povređeno, od kojih je dvoje završilo u Hitnoj pomoći.\nSrpska napredna stranka saopštila je da je grupa huligana prekinula njihovu tribinu u Beški i brutalno uznemiravala učesnike.\nAktivisti Inicijative fizički napadnuti i izbačeni sa tribine Srpske napredne stranke u Beški, na kojoj je govorio ratni zločinac Šljivančanin!\nGepostet von YIHR Srbija am Dienstag, 17. Januar 2017\n„SNS šokirana je fašističkim ispadima pojedinaca, koji se u javnosti predstavljaju kao aktivisti ‘Inicijative mladih’. Naime, grupa huligana prekinula je večeras tribinu SNS koja se održavala u Beški i brutalno uznemiravala učesnike tribine, građane koji su mirno i dostojanstveno slušali govornike“ navedeno je u saopštenju.\nNaravno da nismo nikome psovali majku\nInicijativa mladihtribina SNS


Lufthanza otkazuje neke linije do Beograda, Zagreba i Ljubljane › Made-in-Germany.rs\nNemačka nacionalna avio-kompanija Lufthansa obustaviće tokom zime tri linije ka Beogradu, Zagrebu i Ljubljani, usled male potražnje za letovima, izazvane pandemijom korona virusa, a očekuje se da će te rute biti obnovljene početkom letnje sezone, 28. marta sledeće godine.\nPre ekonomske krize izazvane globalnom pandemijom, Lufthanza je obavljala tri leta dnevno između Minhena i Beograda, dva između Frankfurta i Zagreba i jedan između Minhena i Ljubljane. Ovi letovi u narednom periodu neće biti obnovljeni, a ruta od Minhena do Beograda će biti otkazana krajem oktobra, prenosi Ex-Yu-Aviation.\nU nemačkoj avio-kompaniji kažu da ih je trenutni visoki nivo neizvesnosti u globalnom avio-saobraćaju primorao na kratkoročna prilagođavanja u duglednoj budućnosti. Sa druge strane, nakon otkazivanja Lufthanzinih letova, hrvatski avio-prevoznik Kroejša erlajns je povećao broj svojih letova ka Frankfurtu na 22 nedeljno. Međutim, letova iz Ljubljane i Beograda do Minhena definitivno neće biti do sledećeg leta.\nLufthansa će nastaviti da održava ostatak svojih linija ka gradovima u našem regionu, mada sa manjim intenzitotom, tako da će se sa letovima od Minhena do Sarajeva nastaviti od 25. oktobra, a nastaviće se i sa letovima od Frankfurta do Beograda i Ljubljane, kao i od Minhena do Zagreba.\nIzmeđu Minhena i Beograda Luftnahza je tokom prošle godine prevezla ukupno 206.270 putnika.


Na sednici Odbora za odbranu o bezbednost, koja je održana 4. marta, razmatrani su predlozi zakona o potvrđivanju Sporazuma između Saveta ministara Srbije i Crne Gore i Vlade Slovačke Republike o saradnji u oblasti odbrane i Sporazuma o saradnji u oblasti odbrane između Vlade Republike Srbije i Vlade Republike Bugarske. Sednici Odbora predsedavao je Ivica Dačić. <?xml:namespace>\nU obrazloženju predloga zakona, državni sekretar u Ministarstvu odbrane Dušan Spasojević istakao je da ovi sporazumi predstavljaju pravni osnov za bilateralnu vojnu saradnju i da su to tipski sporazumi koji su prethodno dobili pozitivno mišljenje Vlade Srbije.\nPo obavljenom jedinstvenom pretresu, članovi Odbora odlučili su da predlože Narodnoj skupštini Srbiji usvajanje ta dva zakona.\nPredsednik Dačić obavestio je članove Odbora da je od nadležnih ministarstava odbrane i unutrašnjih poslova, kao i od Vojnobezbednosne, Vojnoobaveštajne i Bezbednosno-informativne agencije zatražio izveštaje o aktuelnom stanju bezbednosti u Republici Srbiji nakon jednostranog, nelegalnog i protivustavnog proglašenja nezavisnosti Kosova i Metohije 17. februara, u najkraćem roku. Dačić se pozvao na član 78. stav 5 Poslovnika Narodne skupštine, odredbe Zakona o osnovama uređenja službi bezbednosti Republike Srbije i Zakona o policiji i najavio da će se ovi izveštaji naći na dnevnom redu prve naredne sednice, kada će se tražiti i odgovori na više konkretnih pitanja, koja su postavljena na ovoj sednici.


U Srbiji u decembru treba da stigne prvih 50.000 doza leka molnupiravir za lečenje korona virusa, rekla je danas direktorka Republičkog fonda za zdravstveno osiguranje (RFZO) Sanja Radojević Škodrić i navela da će te tablete pomoći da se rasterete bolnički kapaciteti i smanji broj umrlih.\nOna je za TV K1 najavila i da se očekuje da u januaru ili februaru stigne i novi lek kompanije Fajzer, koji je namenjen istoj grupi pacijenata koji imaju određene faktore rizika, poput kardiovaskularnih i malignih oboljenja, dijabetesa, gojaznosti.\n"Mehanizam dejstva nije potpuno identičan, ali su namenjeni nehospitalizovanim pacijentima koji imaju više od 18 godina, odnosno za one koji se još uvek leče u kućnim uslovima", rekla je Radojević Škodrić i dodala da ti lekovi nisu za dojilje i trudnice.\nTek će se odrediti kako će se lekovi prepisivati, kaže direktorka RFZO, navodeći da se tokom ove nedelje završava novi protokol kada će biti razjašnjena upotreba.\n"Ti lekovi se daju u prvih pet dana pozitivnosti i namenjeni su prvenstveno za lakšu, eventualno srednje tešku fazu bolesti, a za teške forme već je kasno za ove lekove", naglasila je Radojević Škodrić.\nKaže da postoje razlike između molnupiravira i novog Fajzerovog leka, koje se odnose na to kada se tačno i kod kojih pacijenata primenjuju, o čemu će, ističe, eksperti da odluče.\n"Ono što je sada jasno je da je molnupiravir za ranu i srednju tešku fazu bolesti, dok je Fajzerov lek za ranu fazu bolesti, to su neke minimalne razlike", navela je Škodrić.\nOna napominje da u protokolu postoji još jedan antivirusni lek - favipiravir, koji se od aprila prošle godine godine primenjuje kod nas, kako kaže, u širokoj upotrebi.\n"Favipiravir nije isključivo namenjen i registrovan samo za kovid, kao što je molnupiravir. U startu je uočena njegova efikasnost kod kovida, ne toliko visoka kao kod molnupiravira. Prednost favipiravira je što može da se primenjuje u svim fazama bolesti, ali se takođe primenjuje u prvih sedam dana pozitivnosti", pojašnjava Radojević Škodrić.\nIstiče da svi ti lekovi imaju svoje mesto u protokolu i da su te razlike kod određenog pacijenta i u datom momentu jako važne.\n"Kada se gleda statistički 0,01 odsto nije ništa, ali u medicini za tog pacijenta, za tu porodicu je 100 odsto", dodala je.\nRadojević Škodrić navodi da Fajzerov lek još uvek nije registrovan, ali da je predata dokumentacija na registraciju, te da se očekuje da svakog momenta bude registrovan.\n"On će stići vrlo brzo nakon molnupiravira, u januaru ili februaru", navela je Radojević Škodrić i naglasila da u Srbiji ima svih lekova koji su registrivani protiv kovida, a koji imaju efekti.\nNa pitanje o leku ivermektin i priča da su pojedini lekari kod nas prepisivali taj lek kao prevenciju od kovida, Škodrić napominje da se za lečenje korone ivermektin nikada nije razmatrao niti je njegova efikasnost u studijama u svetu pokazana kao značajna.\n"Nažalost jedan deo struke je izašao iz svojih okvira i počeo da se bavi potpuno nestručno. Ivermektin je stari lek koji je registrovan još pre nekoliko decenija i nalazi se na našoj listi i za neka druga oboljenja, on je registrovan i za životinje i postoji jedan oblik koji se primenjuje kod ljudi", rekla je Škodrić i izrazila nadu da je priča o ivermektinu i njegovoj upotrebi u lečenju kovida zatvorena.


Press Online :: Politika :: MTS OMOGUĆIO KORIŠĆENJE 3G MREŽE MOBILNE TELEFONIJE\nMTS OMOGUĆIO KORIŠĆENJE 3G MREŽE MOBILNE TELEFONIJE\nMobilna telefonija Srbije (MTS) pustila je danas u komercijalnu upotrebu mrežu treće generacije (3G) mobilne telefonije obavljenjem prvog video razgovora između premijera Srbije Vojislava Koštunice i pevača Zdravka Čolića.\nNa konferencija za novinare povodom puštanje u rad 3G mreže Koštunica je izjavio da će ta nova tehnologija uz nove ideje, proizvode i usluge otvoriti i nova radna mesta i Srbiju i Telekom integrisati u modernu svetsku porodicu.\n"Veliki podvig Telekoma Srbije je i nedavni prelazak Drine i kupovina Telekoma Srpske, koji pored toga što je velika investicija u Republiku Srpsku i Bosnu i Hercegovinu, predstavlja veliki doprinos Srbije regionalnom povezivanju i ekonomskoj saradnji", ocenio je on.\nKoštunica je istakao da se investiciona snaga srpske privrede vidi u ulaganjima u Srbiju koja su rezultat poslovne, privredne i pravne stabilnosti i sigurnosti, a i u sposobnosti investiranja domaće privrede u druge države.\nOn je naveo da je Telekom Srbije učinio mnogo na modernizaciji mreže i u investicijama na srpskom tržišu, gde je u poslednje tri godine uložio više od 800 miliona dolara.\nKoštunica je u prvom video razgovoru poželeo građanima Srbije puno sreće i uspeha u novoj godini, a Zdravku Čoliću uspeh sa novim albumima, dok je Čolić pored čestitanja novogodišnjih preznika građanima, premijeru poželeo uspeh na predstojećim izborima.\nGeneralni direktor Telekoma Srbije, u okviru kojeg posluje MTS, Draško Petrović istakao je da ta kompanija prava na srpskom tržištu počinje komercijalno korišćenje 3G mreže, čime zadržava lidersku poziciju sa 65 odsto udela na tržišu i više do četiri miliona korisnika.\n"Telekom je samo u 2006. godini povećao broj korisnika za 800.000", kazao je on ističući da će 3G mreža omogućiti uvođenje novih usluga i širenje kompanije.\nServis 3G moći će da korise svi postpejd korisnici MTS-a koji se prijave i poseduju telefone koji podržavaju tu vrstu usluge, a u promotivnom periodu od tri meseca moći će da obavljaju video pozive po ceni običnog pozivai koriste brzi bežični interent do brzine do dva megabita u sekundi po ceni GPRS prenosa podataka.\nUsluge 3G tehnologije dostupne su u Beogradu, Nišu, Novom Sadu, Čačku, Užicu, Kragujevcu, Kruševcu, Kraljevu, Požarevcu, Smederevu, Pančevu, Subotici Somboru, Boru, Paraćinu, Vrnjačkoj Banji, Ćupriji i na Kopaoniku, Zlatiboru.\nKako je najavio Petrović, u prvojpolovini januara 3G signal će biti pušten i u Vranju, Leskovcu, Sremskoj Mitrovici, Šapcu, Zaječaru i Jagodini.


Uhapšene osobe koje se sumnjiče za ubistvo Srba - Portal Drina Press\n16. decembra 2020. 16. decembra 2020. Hronika\nSedam lica osumnjičenih za ratni zločin počinjen prilikom napada na sela na području opštine Zvornik, u periodu od 8. oktobra 1992. do 6. jula 1994. godine, uhapšeno je jutros na području Tuzle i Sapne, saopšteno je iz Tužilaštva BiH. Oni se takodje sumnjiče da su počinili zločin nad ratnim zarobljenicima kada je ubijeno 20 žrtava srpske nacionalnosti.\nPripadnici Agencije za istrage i zaštitu Sipa u saradnji sa Ministarstvom unutrašnjih poslova Tuzlanskog kantona i MUP-om Republike Srpske, uhapsili su Šemsudina Muminovića, Džema Galjića, Ćamila Ahmetovića, Rasima Omerovića, Asima Alića, Fadila Mujića i Ismeta Memića.\nOni su osumnjičeni da su, kao pripadnici teritorijalne odbrane i takozvane Armije BiH, učestvovali u širokom i sistematičnom napadu na civilno stanovništvo srpske nacionalnosti na području Zvornika i okoline, u ubistvima, namjernom nanošenju snažnog fizičkog ili duševnog bola, te povredama fizičkog integriteta ili zdravlja civilnom stanovništvu.\nOsumnjičeni se terete za krivično djelo ratni zločin protiv civilnog stanovništva.\nPostupajući tužilac će, nakon ispitivanja osumnjičenih, donijeti odluku o daljim aktivnostima u predmetu, navedeno je u saopštenju.\nIzvor: Glas Srpske/Srna\nAkcija “Petarde nisu igračke“


kvalitetno povrće – PoljoMagazin\nOznaka: kvalitetno povrće\nDa kvalitetno povrće uvek nadje put do kupaca potvrdjuje prica koju smo snimili u poljoprivrednom gazdinstvu Vulić. Lazar sa sinovima Nikolom i Filipom proizvodnju luka i krompira, ali i ostalih kultura zasniva na principima vrhunske proizvodne prakse. Oni smatraju da je poljoprivreda nepogrešiv izbor za svakog mladog čoveka, a evo i zasto. … Iako tako izgleda, ovo nije poljoprivredno gazdinstvo […]\nDa kvalitetno povrće uvek nadje put do kupaca potvrdjuje prica koju smo snimili u poljoprivrednom gazdinstvu Vulić. Lazar sa sinovima Nikolom i Filipom proizvodnju luka i krompira, ali i ostalih kultura zasniva na principima vrhunske proizvodne prakse. Oni smatraju da je poljoprivreda nepogrešiv izbor za svakog mladog čoveka, a evo i zasto. Iako tako izgleda, ovo nije poljoprivredno gazdinstvo […]


Potpisan ugovor, evo gde ćete gledati Seriju A do 2024! – Badgesrecpro\n”Izuzetno smo zadovoljni obnavljanjem sporazuma sa televizijom Arena Sport, koja će prenositi mečeve Serie A i u naredne tri sezone. Obnovili smo saradnju na obostrano zadovoljstvo i učvrstili smo partnerstvo koje čuvamo i negujemo godinama unazad. Raduje nas i to što znamo sa koliko strasti veliki broj gledalaca u regionu prati Seriju A”, istakao je Luiđi di Servo.\nIz Arene Sport najavljuju još bogatiji program nego do sada, uz ”puno analiza, stručnih komentara, zanimljivih gostiju, koji će svi zajedno kroz emisije posvećene Seriji A gledaocima priuštiti mnogo sati uživanja”.\n”Znamo koliko su strastveni ljubitelji fudbala u regionu prema italijanskom fudbalu, zato nam je bilo neophodno da ih ne izneverimo. Takođe bih želeo da se zahvalim našoj matičnoj kompaniji Telekom Srbija na podršci koju nam pruža, kao i na razumevanju značaja vrhunskog sadržaja za dalji razvoj naše kompanije. Međutim, najsrećniji sam zbog naših gledalaca. Postojimo zbog njih, njihovo zadovoljstvo je naš najveći podsticaj za dalje poboljšanje kvaliteta programa koji isporučujemo”, izjavio je direktor Arena Channels Group, Nebojša Žugić.\nAurelio De Laurentis prodaje Lorenca Insinjea za 30 miliona evra?!


Zvezdaši se okupljaju u Belgiji - Stiže i Bajko! - Sportske.net\nDoskorašnji čuvar mreže Crvene zvezde je ovog proleća ostvario dugogodišnji san, podigao je šampionski pehar, posle čega je ustupio svoje mesto ustupio talentovanom Predragu Rajkoviću i krenuo u potragu za novim angažmanom.\nS obzirom da je prelazni rok poodavno okončan, činilo se da će popularni Bajko možda pauzirati i do zime, ali zahvaljujući odlasku bivšeg trenera Crvene zvezde Slaviše Stojanovića u Lirs, izgleda da će pomenuti klub biti i njegova nova stanica.\nNaime, pojedini belgijski mediji su preneli danas da je Lirs već postigao načelni dogovor sa Bajkovićem i da bi već sutra ta saradnja trebalo da bude i ozvaničena.\nU Belgiji se podseća da Bajković dolazi iz šampionskog tima Crvene zvezde, gde je uspešno sarađivao sa trenerom Stojanovićem i njegovim pomoćnikom Bratislavom Živkovićem, koji je takođe pre desetak dana stigao u Lirs.\nAli, ako su se u Srbiji borili za titulu, Stojanoviću, Živkoviću i Bajkoviću ove sezone predstoji grčevita borba za opstanak u Belgiji, pošto Lirs zauzima poslednje mesto na tabeli posle osam odigranih kola, sa samo pet osvojenih bodova.